Summary: مغربی ممالک کی پابندیوں کے علاوہ روس کو یوکرین میں جنگ کی وجہ سے بہت زیادہ فوجی اخراجات برداشت کرنے پڑ رہے ہیں۔

روس کو یوکرین میں جنگ پر کتنی رقم خرچ کرنا پڑ رہی ہے؟

اگرچہ یہ جاننا ناممکن ہے کہ 24 فروری کو یوکرین پر حملہ کرتے وقت ولادیمیر پوتن کے ذھن میں کیا تھا لیکن زیادہ تر تجزیہ کاروں کا خیال ہے کہ وہ چند دن میں تیزی سے فتح کی توقع کر رہے تھے۔ امریکی فوجی تجزیہ کاروں بینجمن جانسن، ٹائسن ویٹزل اور جے بی بارانکو کے مطابق ایک ماہ بعد یہ جنگ اب خطے میں عدم استحکام کی جنگ میں تبدیل ہو گئی ہے، جس میں روس یوکرین کی مزاحمت کو کچلنے کے لیے وحشیانہ حربے استعمال کر رہا ہے۔ اٹلانٹک کونسل کے لیے لکھتے ہوئے وہ کہتے ہیں کہ ’ہم اندازہ لگاتے ہیں کہ روس ممکنہ طور پر جنگ بندی کی جانب بڑھے جائے گا، یوکرین کی سپلائی روک دے گا، اُس کی بحیرہ اسود تک رسائی روک دے گا اور آخر کار ایک قحط کو جنم دے گا کیونکہ یوکرینی کسان اس وقت اپنی فصلوں کو سنبھالنے سے قاصر ہیں‘ لیکن یہ طویل جنگ روس کے لیے کتنی مہنگی ثابت ہو گی؟  اس وقت یوکرین کے ساتھ جنگ میں روسی لاجسٹکس کو مسائل درپیش ہیں اور ان کی نشاندہی کرنے کے لیے کافی شواہد موجود ہیں۔ سب سے واضح طور پر یہ کہ روسی فوجی گاڑیوں کو اس وسیع علاقے میں کسی نقص کے بعد وہیں میدان میں چھوڑ دیا گیا تھا۔ اگرچہ اس ملک کے پاس دنیا کے سب سے بڑے زرمبادلہ کے ذخائر (تقریباً 600 ارب ڈالر) ہیں لیکن اس رقم کا بڑا حصہ اقتصادی پابندیوں کی وجہ سے اب مغربی بینکوں میں بند ہے۔ ان میں سے کسی بھی اندازے کی آزادانہ طور پر تصدیق نہیں کی جا سکتی۔ بی بی سی کے لیے مشاورت کرنے والے ماہرین غیر یقینی صورتحال کی نوعیت کی وجہ سے اپنے اندازوں میں محتاط تھے حالانکہ وہ اس بات پر متفق ہیں کہ جنگی مشین چلانا بہت مہنگا کام ہے۔ اگر یہ ادارہ پابندیوں میں توسیع کرتا ہے تو اس سے پوتن کے پاس غیر ملکی کرنسی کی ادائیگیاں وصول کرنے کا کوئی متبادل ذریعہ نہیں رہے گا۔ ماہرین نے اس جنگ پر اثرانداز ہونے کی چین کی صلاحیت کو بہت اہم قرار دیا ہے لیکن تجزیہ کاروں میں اس پر کوئی اتفاق رائے نہیں کہ وہ جنگ میں کیا کردار ادا کرنے کا ارادہ رکھتا ہے۔  چین کے نائب وزیرِ خارجہ نے مغربی ممالک کی پابندیوں کو یکطرفہ اور جارحانہ قرار دیا اور کہا کہ یہ عام روسیوں کو سزا دینے کے مترادف ہے۔ فوکارٹ کا کہنا ہے کہ دو عوامل بڑے پیمانے پر اس بات کا تعین کریں گے کہ آیا آنے والے ہفتوں میں پوتِن کے لیے جنگ کی قیمت بہت زیادہ ہو جائے گی یا نہیں۔ پہلا یہ کہ کیا روس کی فوجی اور دفاعی صنعت مغرب سے تکنیکی درآمدات کے بغیر زندہ رہ سکتی ہے اور دوسرا یہ کہ اگر پابندیوں کا اثر کریملن میں اس شخص (پوتِن) کے خلاف ملک کے اندر عوامی رائے عامہ کو تبدیل کرنے کے لیے کافی ہو گا یا نہیں۔


Summary: روسی ارب پتی رومن ابرامووچ روس اور یوکرین کے مابین استنبول میں جاری امن مذاکرات میں شریک ہیں جہاں انھیں ترک صدر طیب اردوغان سے بات کرتے بھی دیکھا گیا۔ روس کے یوکرین پر حملے کے بعد سے برطانیہ میں مقیم روسی ارب پتی ابرامووچ پابندیوں کی زد میں ہیں۔

رومن ابرامووچ: تین سال کی عمر میں یتیم ہونے سے ارب پتی بننے تک کا سفر

روسی ارب پتی رومن ابرامووچ روس اور یوکرین کے مابین استنبول میں جاری امن مذاکرات میں شریک ہیں جہاں انھیں ترک صدر طیب اردوغان سے بات کرتے بھی دیکھا گیا۔ اس سے پہلے ایسی اطلاعات آئی تھیں کہ رواں ماہ کے آغاز میں بیلاروس اور یوکرین کی سرحد پر یوکرین روس امن مذاکرات میں شرکت کے بعد واپس آنے پر رومن ابرامووچ میں مبینہ طور پر زہر کے اثرات کی علامات ظاہر ہونے لگی تھیں۔ خیال کیا جاتا ہے کہ روسی ارب پتی رومن ابرامووچ کئی ہفتوں سے یوکرین اور ماسکو کے درمیان مصالحت کرانے کی کوششوں میں مصروف ہیں۔ وہ تین سال کی عمر میں یتیم ہو گئے تھے لیکن آج دنیا کے امیر ترین شخصیات میں سے ایک ہیں۔ اب روس کے یوکرین پر حملے کے بعد روسی صدر ولادیمیر پوتن سے ان کے روابط نے ان کے کاروبار کو شدید نقصان پہنچایا ہے اور ان کی ساکھ متاثر ہوئی ہے۔ پچھلے چند ہفتوں کے واقعات کے پیش نظر اب ان کا نام میڈیا میں نہ آنے کے بہت ہی کم امکان ہیں۔ ابرامووچ کے معاملات کی زیادہ سے زیادہ چھان بین کے متعلق کئی سالوں سے کیے جانے والے مطالبات کے بعد حکومت برطانیہ نے برطانیہ میں ان کے اثاثے منجمد کر دیے ہیں جس میں ان کے گھر، آرٹ ورکس اور چیلسی ایف سی بھی شامل ہے۔ ان پر سفری پابندیاں بھی عائد کر دی گئی ہیں۔ رومن آرکادیوچ ابرامووچ سنہ 1966 میں یوکرین کی سرحد سے چند سو میل کے فاصلے پر جنوب مغربی روس کے شہر سراتوف میں پیدا ہوئے۔ جب وہ ایک سال کے تھے تو ان کی والدہ ارینا کی خون میں زہر پھیلنے سے موت ہوگئی اور دو سال بعد جب وہ تین سال کے ہوئے تو ان کے والد کی ایک تعمیراتی کاموں میں استمعال ہونے والی کرین سے حادثے میں موت ہوگئی۔ اس کے بعد ابرامووچ کی ذمہ داری ان کے رشتہ داروں پر آ گئی اور شمال مغربی روس کے علاقے کومی میں ان کی پرورش ہوئی جہاں پیسہ کم تھا اور سردی زیادہ۔ ان کی یاٹ یعنی پر تعیش کشتیاں سولارس اور ایکلپس دنیا کی ایسی سب سے بڑی کشتیوں میں شامل ہیں۔ ابرامووچ کی تین بار طلاق ہو چکی ہے اور ان کے پاس ذاتی طیارہ بھی ہے۔ لیکن جب روسی افواج نے یوکرین کے ساتھ سرحد پر جمع ہونا شروع کیا اور اور پھر حملہ کیا تو صدر پوتن کے ساتھ ابرامووچ کی وابستگیوں نے انھیں نقصان پہنچانا شروع کر دیا۔ جب ابرامووچ اور چھ دیگر اولیگارکز کے برطانیہ میں اثاثوں کو منجمد کرنے کا اعلان کیا گیا تو خارجہ سکریٹری لز ٹرس نے کہا 'پوتن کے ساتھ ان کے قریبی روابط کے باعث، وہ اس کی جارحیت میں شریک ہیں۔ یوکرین کے عوام کے خون سے ان کے ہاتھ رنگے ہیں۔'


Summary: آئی ایم ایف کی جانب سے پاکستان کے تنخواہ دار طبقے پر ٹیکس کی شرح بڑھانے کی تجویز کو ماہرینِ ٹیکس اور معیشت نے ایک ایسے طبقے سے زیادتی کے مترادف قرار دیا ہے جو پہلے ہی مہنگائی کی بلند شرح کی وجہ سے شدید مالی مشکلات کا شکار ہے۔

آئی ایم ایف کی اضافی ٹیکس کی تجویز ’تنخواہ دار طبقے سے زیادتی کے مترادف ہے‘

بین الاقوامی مالیاتی فنڈ (آئی ایم ایف) کی جانب سے پاکستان کے تنخواہ دار طبقے پر ٹیکس کی شرح بڑھانے کی تجویز کو ماہرینِ ٹیکس اور معیشت نے ایک ایسے طبقے سے زیادتی کے مترادف قرار دیا ہے جو پہلے ہی مہنگائی کی بلند شرح کی وجہ سے شدید مالی مشکلات کی شکار ہے۔ وزیر اعظم پاکستان کی جانب سے ملک میں پیٹرول، ڈیزل اور بجلی کی قیمتوں کو آئندہ مالی سال کے بجٹ تک منجمد کرنے کے لیے ٹیکس کی شرح کم یا بالکل ختم کر دی گئی جس پر آئی ایم ایف نے تحفظات کا اظہار کیا ہے اور جس کے باعث تازہ ترین مذاکرات میں کوئی پیش رفت ابھی تک نہیں ہو سکی ہے۔  تاہم آئی ایم ایف کی جانب سے اب تنخواہ دار طبقے پر ٹیکسوں کا اضافی بوجھ ڈالنے کا کہا جا رہا ہے۔ اس تجویز کے تحت نہ صرف ٹیکس سلیبز میں تبدیلی کے لیے کہا گیا ہے بلکہ ان پر ٹیکس کی شرح میں رد و بدل کی تجویز بھی دی گئی ہے تاکہ پاکستان آئی ایم ایف کی شرائط کے تحت اضافی ٹیکس اکٹھا کر کے اپنے مالیاتی نظم و ضبط کو یقینی بنا سکے۔   پاکستان کی وزارت خزانہ کے ترجمان نے اس بات کی تصدیق کی کہ تنخواہ دار طبقے پر عائد ٹیکس اور ان کی سلیبز میں ردو بدل آئی ایم ایف کا مطالبہ ہے تاہم اُنھوں نے کہا یہ کوئی نئی تجویز نہیں ہے کیونکہ ماضی میں بھی آئی ایم ایف اس کے بارے میں کہہ چکا ہے۔ ماہر ٹیکس امور اور فیڈرل بورڈ آف ریونیو کے سابقہ عہدیدار ڈاکٹر اقبال نے رابطہ کرنے پر بتایا کہ تنخواہ دار طبقے سے جس شرح پر اس وقت ٹیکس وصول کیا جا رہا ہے وہ مناسب ہے اور اس میں مزید اضافہ اس طبقے میں ٹیکس ادا کرنے والوں کے ساتھ زیادتی ہو گی جو موجودہ حالات میں مہنگائی کی وجہ سے مالی مسائل کا شکار ہیں۔  آئی ایم ایف کی جانب سے تنخواہ دار طبقے پر زیادہ ٹیکس کی شرح اور سلیبز میں ردوبدل کی تجویز نہ ماننے کی صورت میں پاکستان کے لیے مشکلات کے بارے میں بات کرتے ہوئے ماہر معاشی امور ڈاکٹر فرخ سلیم نے کہا کہ پاکستان کا اس وقت سب سے بڑا مسئلہ بیرونی ادائیگیاں ہے جب کہ ملکی زرمبادلہ کے ذخائر میں بہت تیزی سے کمی آئی ہے۔  انھوں نے کہا آئی ایم ایف ٹیکس بڑھانے کی بات کرتا ہے تو اس کے لیے ضروری ہے کہ ہم ہر قسم کی ٹیکس چھوٹ کو ختم کریں جو مراعات یافتہ طبقے کو حاصل ہیں تاکہ وہاں سے پیسہ اکٹھا کر کے تنخواہ دار طبقے کو اضافی ٹیکس سے بچایا جا سکے۔


Summary: یوکرین پر روس کے حملے کے بعد امریکہ، یورپی یونین اور برطانیہ کی جانب صدر پوتن پر پابندیوں کے بعد روسی اولیگارکس اپنی پرتعیش کشتیوں کو پابندیوں سے بچانے کے لیے یورپی یونین سے باہر منتقل کر رہے ہیں۔

صدر پوتن کے امیر دوستوں کی لگژری کشتیاں کہاں ہیں؟

امریکہ، برطانیہ اور یورپی یونین نے کہا ہے کہ وہ روس کے بااثر امرا کی لگژری کشتیوں کو ضبط کر لیں گے۔ اب تک وہ آٹھ ایسی کشتیوں کو ضبط کر چکے ہیں، لیکن اب بھی ایسی لگژری کشتیاں ڈھونڈی جا رہی ہیں۔ روسی امرا کی کچھ کشتیاں محفوظ علاقوں کی طرف بڑھ رہی ہیں اور کچھ مالدیپ جیسی جگہوں پر موجود ہیں جہاں انھیں ضبط نہیں کیا جا سکتا ہے۔ کہا جاتا ہے کہ یہ پرتعیش کشتیاں روسی صدر کے دوستوں کی ہیں۔ ان کشتیوں کی ملکیت کو خفیہ رکھا جاتا ہے اور انھیں آف شور کمنیوں کے نام پر رجسٹر کیا جاتا ہے۔ ترکی نے کہا ہے کہ وہ روس پر پابندیاں لگانے کا کوئی ارادہ نہیں رکھتا۔ روس اور ترکی کے درمیاں براہ راست پروازیں جاری ہیں۔ روسی امرا کی کشتیوں کے ایک کیپٹن نے اپنی شناخت ظاہر نہ کرنے کی شرط پر بی بی سی کو بتایا ہے کہ ترکی کے حکام نے انھیں بتایا ہے کہ ترکی میں انھیں خوش آمدید کہا جائے گا اور ان کا استقبال ایسے ہی کیا جائے گا جیسے دوسرے جہازوں کا کیا جاتا ہے۔  سی ریپسوڈی جسے روس کے سرکاری بینک وی ٹی بی کے صدر آندرے کوسٹن سے جوڑا جاتا ہے، وہ بھی پانی میں رواں دواں ہے۔ امریکہ، برطانیہ اور یورپی یونین نے آندرے کوسٹن پر پابندیاں عائد کر رکھی ہیں۔ کچھ کشتیاں ابھی اپنی ابتدائی جگہ سے نہیں ہلی ہیں۔ ان میں ایک کلیو ہے جسے ارب پتی اولیگارک ڈیریپسکا سے منسوب کیا جاتا ہے۔ ڈیریپسکا ایک روسی صنعت کار ہیں اور انھیں صدر پوتن کا قریبی سمجھا جاتا ہے۔ برطانیہ اور امریکہ نےاس پر پابندیاں عائد کر رکھی ہیں۔ لیکن روس کے بااثر امرا کی یہ کشتیاں شاید لمبے عرصے تک محفوظ پانیوں میں نہ ٹھہر سکیں۔ ان کشتیوں کو فعال رکھنے کے لیے ان کی دیکھ بھال کی ضرورت ہوتی ہے۔ اگر یورپی یونین نے ان کشتیوں کی دیکھ بھال کے لیے ضروری پرزہ جات پر پابندی عائد کر دی تو انھیں فعال رکھنا شاید ممکن نہ رہے۔ روس کے نو امرا جن پر پابندیاں عائد کی گئی ہیں ان میں صرف ایک کی کشتی یورپی پانیوں میں موجود ہے۔ ٹانگو کشتی کو وکٹر ویکسلبرگ سے منسوب کیا جاتا ہے اور یہ سپین کے پالما ساحل پر کھڑی ہے۔ وکٹر ویکسلبرک کو امریکی اور برطانوی پابندیوں کا سامنا ہے لیکن یورپی یونین نے ان پر پابندیاں عائد نہیں کی ہیں۔ گذشتہ ماہ روسی امرا سے منسوب اور کئی کشتیوں پر لگی ٹریکنگ ڈیوائسز کو بند کیا گیا۔ امریکی حکام اٹلی کے میرینا ڈی کارا ساحل پر کھڑی شیکہرزاد نامی پرتعیش کشتی کی ملکیت کے بارے میں چھان بین کر رہے ہیں۔


Summary: روس پر تیل کی برآمدات پر پابندیوں کے بعد دنیا میں تیل کی قیمتوں میں تیزی سے اضافہ ہو رہا ہے اور فرانس کے وزیرِ خارجہ نے صاف کہا ہے کہ اس وقت یورپ کو سنہ 1973 جیسے ’آئل شاک‘ کا سامنا ہے۔

عرب ’تیل کا وہ جھٹکا‘ جس کے آگے عالمی معیشتیں مجبور ہو جاتی ہیں

یوکرین کے حالیہ بحران کے بعد روس پر عائد ہونے والی پابندیوں کے بعد تیل کی بڑھتی ہوئی قیمتوں کے خدشات کو فرانسیسی وزیر برائے اقتصادیات اور مالیات برونو لی مائر نے گذشتہ ہفتے ان الفاظ میں بیان کیا کہ یورپ کا موجودہ توانائی کا بحران سنہ 1973 کے ’آئل شاک‘ جیسا شدید ہو سکتا ہے۔   سنہ 2022 میں عالمی منڈیوں میں پھر سے تیل کی قیمتوں میں تیزی سے اضافہ ہوا ہے جس کی اگرچہ اپنی بھی کئی وجوہات ہیں تاہم روس کی یوکرین میں فوجی پیش قدمی کے بعد اُس پر مغربی دنیا کی جانب سے اُس پر عائد ہونے والی اقتصادی پابندیاں تیل کی قیمتوں میں بے یقینی کا بڑا سبب ہے۔  ان پابندیوں کی وجہ سے امریکہ کی معیشت پر جو اثر پڑا تھا اسے امریکہ کے مرکزی بینک فیڈرل ریزرو کے چیئرمین آرتھر برنز نے سنہ 1974 میں اس طرح بیان کیا تھا: ’تیل برآمد کرنے والے ممالک کی طرف سے تیل کی قیمتوں اور سپلائی میں اچانک اضافہ امریکہ کے لیے انتہائی نامناسب وقت پر آنا تھا۔‘ سنہ 1945 کے بعد کے عرصے میں اپنے سب سے سنگین بحران کا سامنا کرتے ہوئے جاپانی حکومت نے صنعتی تیل اور بجلی کی کھپت میں 10 فیصد کمی کا حکم دیا۔ دسمبر میں اس نے جاپان کی بڑی صنعتوں کے لیے تیل کے استعمال اور بجلی کے استعمال میں فوری طور پر 20 فیصد کمی، اور کاروں کے استعمال کو محدود کر دیا۔  سنہ 1973 کے تیل کے بحران ’آئل شاک‘ کے بعد نیا عالمی مالیاتی نظام تشکیل پایا۔ عرب ممالک جو سیاسی طور پر تو آزاد ہو چکے تھے، اب مالی طور پر آزاد ہو گئے اور ایک لحاظ سے اس بحران کے بعد اپنی برآمدات کا صحیح فائدہ اور منافع حاصل کرنے میں کامیاب ہو گئے۔  سنہ 1973 کے تیل کے بحران کی طرح یوکرین پر حملے اور روس پر پابندیوں کے بعد جس طرح تیل کی قیمت میں اضافہ ہوا ہے اس کے بھی مالی، جغرافیائی اور سیاسی اثرات مرتب ہونے شروع ہو گئے ہیں۔  تیل کی قیمتوں کو مستحکم کرنے کے لیے امریکی صدر نے ان سے تیل کی پیداوار بڑھانے کا کہا تھا جیسا کہ پہلے بھی ہوتا رہتا تھا۔ لیکن اس مرتبہ نہ صرف دو خلیجی ریاستوں کے سربراہوں نے صدر بائیڈن کا فون سننے سے انکار کیا بلکہ سعودی عرب نے تو چین کو تیل کی فروخت چین کی کرنسی میں کرنے کا اعلان کر دیا۔ اسی طرح انڈیا نے روس کے ساتھ روسی کرنسی میں تیل کی درآمد کا معاہدہ کر لیا ہے۔


Summary: پاکستان کے صوبہ بلوچستان کی حکومت اور بیرک گولڈ کارپوریشن نامی کمپنی کے درمیان ضلع چاغی میں سونے اور تانبے کے سب سے بڑے پراجیکٹ ریکوڈک پر غیر ملکی کمپنی آٹھ ارب ڈالر کی سرمایہ کاری کا معاہدہ طے پایا ہے جسے ’ملکی تاریخ میں سب سے بڑی سرمایہ کاری‘ قرار دیا جا رہا ہے۔

ریکوڈک: بیرک گولڈ کا پاکستان سے معاہدہ، منصوبہ دوبارہ شروع کرنے پر اتفاق

پاکستان کے صوبہ بلوچستان کی حکومت اور بیرک گولڈ کارپوریشن نامی کمپنی کے درمیان ضلع چاغی میں سونے اور تانبے کے سب سے بڑے پراجیکٹ ریکوڈک پر معاہدہ طے پا گیا ہے جس کے تحت منصوبے کو دوبارہ شروع کرنے کا فیصلہ کیا گیا ہے۔ اتوار کو پاکستان کے وزیِر خزانہ شوکت ترین کی جانب سے ایک پریس کانفرنس میں دعویٰ کیا گیا ہے کہ کینیڈین کمپنی نے 11 ارب ڈالر کے جرمانے کی تلافی کے ساتھ ساتھ 10 ارب ڈالر کی سرمایہ کاری کا فیصلہ کیا ہے۔ ان کا کہنا تھا کہ اس سرمایہ کاری سے بلوچستان میں ملازمتوں کے آٹھ ہزار مواقع پیدا ہوں گے اور پاکستان کو بے پناہ فوائد ملیں گے۔ انھوں نے کہا کہ معاہدے سے انکم فلو 100 ارب ڈالر سے زیادہ ہے، اس سے وفاقی اور صوبائی حکومتوں کو ٹیکسوں کی مد میں بے پناہ ریونیو حاصل ہو گا۔ وزیراعظم نے کہا کہ ’دس سالہ قانونی جنگ اور مذاکرات کے بعد یہ کامیابی ملی ہے۔ انھوں نے لکھا کہ تقریباً 11 ارب کے جرمانے کی تلافی ہوئی ہے اور بلوچستان میں 10 ارب کی سرمایہ کاری ہو گی، آٹھ ہزار نئی نوکریوں کے مواقع پیدا ہوں گے۔‘ انھوں نے کہا کہ 'پراجیکٹ کمپنی ریکوڈک منصوبے پر آٹھ ارب ڈالر کی سرمایہ کاری کرے گی جو کہ ملکی تاریخ کی سب سے بڑی سرمایہ کاری ہو گی۔ منصوبے پر تمام صوبائی ٹیکس لاگو ہوں گے۔‘ ریکوڈک بلوچستان کے ضلع چاغی میں واقع ہے۔ بعض رپورٹس کے مطابق ریکوڈک کا شمار پاکستان میں تانبے اور سونے کے سب سے بڑے جبکہ دنیا کے چند بڑے ذخائر میں ہوتا ہے۔ ریکوڈک کے قریب ہی سیندک واقع ہے جہاں ایک چینی کمپنی ایک دہائی سے زیادہ عرصے سے تانبے اور سونے کے ذخائر پر کام کر رہی ہے۔ تانبے اور سونے کے دیگر ذخائر کے ساتھ ساتھ چاغی میں بڑی تعداد میں دیگر معدنیات کی دریافت کے باعث ماہرین ارضیات چاغی کو معدنیات کا ’شو کیس‘ کہتے ہیں۔ بلوچستان کے ضلع چاغی میں واقع معدنیات کے ذخائر کے بارے میں دعویٰ کیا جاتا ہے کہ دنیا میں وہ کاپر اور سونے کی سب سے بڑی کانوں میں سے ایک ہیں جن پر آج تک مکمل انداز میں کام شروع نہیں ہو سکا ہے۔ پاکستان کی حکومت نے ان ذخائر کی تلاش کے لیے 28 برس قبل ریکوڈک منصوبے کا آغاز کیا لیکن اس سے ملک کو کسی فائدے کے بجائے ناصرف چھ ارب ڈالر کا جرمانہ ہوا بلکہ سرمایہ کاری سے متعلق تنازعات کو نمٹانے کے لیے ثالثی کے دو بین الاقوامی اداروں میں مقدمہ بازی پر خطیر اخراجات بھی ہوئے ہیں۔ گذشتہ برس بین الاقوامی ثالثی ٹریبیونل نے پاکستان پر صوبہ بلوچستان میں سونے اور تانبے کے کروڑوں ڈالر مالیت کے ریکوڈک پراجیکٹ کے مقدمے میں تقریباً چھ ارب ڈالر کا جرمانہ عائد کیا تھا۔


سیاسی بحران ملک کے معاشی و انتظامی امور کو کیسے متاثر کر رہا ہے؟

ماہرین کا کہنا ہے کہ گذشتہ چند ہفتوں کے سیاسی عدم استحکام نے ایک جانب سٹاک مارکیٹوں کو شدید متاثر کیا ہے تو دوسری جانب پاکستانی روپے کی قدر بھی اس سے متاثر نظر آتی ہے تاہم اس ساری صورتحال کا سب سے منفی اثر ملک کی معاشی فیصلہ سازی کے شعبے پر پڑ رہا ہے جو اس وقت گو مگو کا شکار ہے۔  اس کے علاوہ پاکستان میں کاروباری حلقے بھی اس صورتحال پر فکرمند دکھائی دیتے ہیں۔ پاکستان سٹاک ایکسچینج کے ایم ڈی نے حال ہی میں کہا تھا کہ ایک بڑی ٹیکنالوجی کمپنی نے سیاسی بحران کی وجہ سے سٹاک مارکیٹ میں داخلے کے منصوبے کو فی الحال مؤخر کر دیا ہے۔ پاکستان کی وفاقی کابینہ کا اجلاس گذشتہ تین ہفتوں میں تین بار ملتوی ہو چکا ہے۔ منصوبہ بندی کمیشن میں کام کرنے والے ایک حکومتی عہدیدار نے نام نہ ظاہر کرنے کی شرط پر بتایا کہ کابینہ کا اجلاس بار بار ملتوی ہونے کی وجہ سے چین پاکستان راہداری سے جڑے منصوبوں گوادر انٹرنیشنل ایئر پورٹ اور گوادر فرینڈ شپ ہسپتال کے لیے خام مال کو اینٹی ڈمپنگ قانون سے مستثنیٰ قرار دینے کا اہم فیصلہ تعطل کا شکار ہے۔  پاکستان کے تیل کے شعبے میں ریفائنری پالیسی بھی بظاہر پس پشت چلی گئی ہے۔ ایک تیل کمپنی کے سربراہ نے بی بی سی کو بتایا کہ اس وقت عالمی سطح پر تیل کی قیمتوں کی وجہ سے پاکستان کے لیے جو مشکلات ہیں، اس کے لیے اہم تھا کہ پاکستان کی ریفائنری پالیسی کو جلد منظور کیا جاتا تاہم سیاسی بحران کی وجہ سے حکومت کی توجہ اب اس کی بجائے سیاسی معاملات پر مرکوز ہے۔  صحافی خلیق کیانی کے مطابق اس وقت وزارتوں میں بہت کم وزیر نظر آرہے ہیں کیونکہ سب کے سب اس وقت سیاسی مسائل کو سلجھانے میں لگے ہوئے ہیں اور اس کی وجہ سے ان وزارتوں کی بھی فیصلہ سازی متاثر ہو رہی ہے۔  انھوں نے کہا کہ ‘اس کی واضح مثال یہ ہے کہ ملک میں عموماً پبلک سیکٹر ڈویلپمنٹ پروگرام کے تحت مالی سال کی آخری سہ ماہی کے شروع یعنی مارچ کے مہینے میں زیادہ فنڈز ریلیز ہوتے ہیں تاہم اس وقت ایسی صورتحال نظر نہیں آرہی۔ اس کی وجہ یہی ہے کہ سیاسی بحران نے حکومت کو ایسا پھنسایا ہوا ہے کہ وہ اس جانب توجہ دینے سے قاصر ہے اور انفراسٹرکچر منصوبوں پر کام کی رفتار میں اس قدر اضافہ نہیں دیکھا جا رہا، جیسے کہ ماضی میں اس سہ ماہی میں دیکھنے میں آتا تھا۔‘  پاکستان کے سابق وفاقی وزیر خزانہ اور معاشی امور کے ماہر ڈاکٹر حفیظ پاشا نے کہا کہ آئی ایم ایف بھی اس وقت ملک میں موجودہ سیاسی بحران کو بغور دیکھ رہا ہے اور کوئی بھی فیصلہ لینے سے پہلے وہ عدم اعتماد تحریک کے نتیجے کا انتظار کرے گا۔


روس کا غیرملکی کمپنیوں کے مسافر بردار طیارے نہ لوٹانے کا فیصلہ

مغربی اقوام کی طرف سے پابندیوں کے جواب میں صدر ولادیمیر پوتن نے منگل کو ایک نئے قانون پر دستخط کیے ہیں جس کا مقصد غیر ملکی کمپنیوں کو روس کو ٹھیکے پر دیے گئے ہوائی جہاز واپس لینے سے روکنا ہے۔ صدر پوتن نے اس قانون کی منظوری ایک ایسے وقت میں دی ہے جب مغرب کی جانب سے روس پر اقتصادی اور تجارتی پابندیوں کے تناظر میں کئی غیرملکی کمپنیوں نے روس سے کہا ہے  کہ انہوں نے جو ہوائی جہاز کرائے پر دیے ہوئے ہیں وہ واپس کیے جائیں۔ 24 فروری کو یوکرین پر روس کی فوجی چڑہائی کے بعد سے مغربی کمپنیاں روسی فضائی کمپنیوں کے پاس موجود اپنے طیاروں کے لِیز منسوخ کرتی رہی ہیں اور روس سے مطالبہ کر رہی ہیں کہ ان کے طیارے واپس کیے جائیں۔امریکہ، یورپی یونین اور کئی دیگر ملکوں کی جانب سے روسی طیاروں پر اپنی حدود میں داخلے پر پابندی کے بعد سے روس سے معمول کی بین الاقوامی پروازوں کی اکثریت معطل ہے۔ صدر پوتن کی جانب سے نئے قانون کی منظوری کے بعد نہ صرف شہری ہوابازی کے عالمی ماہرین کے درمیان ایک نئی بحث نے جنم لے لیا ہے بلکہ روس کی فضائی کمپنیوں میں بھی بے یقینی کی کیفیت پیدا کر دی ہے۔   روسی فضائی کمپنی کے ذرائع نے روئٹرز سے بات کرتے ہوئے کہا ہے کہ 'ہمیں امید ہے کہ ان طیاروں کو روس میں رجسٹر کیے جانے سے پرہیز کیا جائے گا، کیونکہ ہم چاہتے ہیں کہ ہم یہ جہاز متعلقہ کمپنیوں کو واپس کر دیں۔ اگر ان طیاروں کو روس میں رجسٹر کیا جاتا ہے تو روسی فضائی کمپنی بھی شریک جرم ہو جائے گی۔ اگرچہ نئے قانون میں غیر ملکی طیاروں کو روس میں ہی رجسٹر کرنے کا طریقہ دیا گیا ہے، لیکن فضائی کمپنیوں کے لیے ایسا کرنا ضروری نہیں ہے۔ یہ (قانون) تو طیاروں کو 'ہائی جیک' کرنے کی جانب پہلا قدم ہے۔ مغربی اقوام کی پابندیوں کے جواب میں منگل کو ہی روسی صدارتی محل کی جانب سے یہ اعلان بھی کیا گیا کہ روس امریکی صدر جو بائیڈن، وزیرِ خارجہ انتھونی بلنکن سمیت امریکہ کے کئی سرکاری حکام کے خلاف پابندیاں لگائے گا۔     بی بی سی کے نامہ نگار  تھیو لیگٹ کا کہنا ہے کہ اس وقت غیر ملکی کمپنیوں کے سینکڑوں طیارے روس کے پاس ہیں اور روس پر عائد کی جانے والی پابندیوں پر عمل کرنے اور کسی قانونی پیچیدگی سے بچنے  کی غرض سے ٹھیکے پر طیارے فراہم کرنے والی کمپنیوں کی کوشش ہے کہ اپنے طیاروں واپس لے لیے جائیں۔ لیکن اس بات کے امکانات بہت کم ہیں۔ اگر روس اربوں ڈالر مالیت کے یہ طیارے واپس نہیں کرتا تو وہ صرف ملک کے اندر اور چند سابقہ سوویت ریاستوں کی فضائی حدود میں ہی ان جہازوں کا استعمال جاری رکھ سکتا ہے۔


Summary: بلوچستان کے علاقے کلمت میں رہنے والوں کا روزگار ماہی گیری سے جڑا ہے۔ بڑے فشنگ ٹرالرز پر پابندی کے بعد اب ان کے جالوں میں مچھلی آ رہی ہے لیکن برسوں سے مقروض ان ماہی گیروں کے خدشات اب بھی برقرار ہیں۔

گوادر میں فشنگ ٹرالرز پر پابندی: ’سمندر میں عرصے بعد مشکا، پاپلیٹ اور جھینگا نظر آیا‘

یہ منظر تھا بلوچستان کے علاقے کلمت میں جہاں رہنے والوں میں سے زیادہ تر کا روزگار ماہی گیری سے جڑا ہے۔ صبح چھ بجے کلمت کے ماہی گیر سمندر میں جانے کے لیے روانہ ہو جاتے ہیں جہاں وہ پانچ سے چھ گھنٹے گزارتے ہیں، اور واپسی پر مچھلیاں لے کر آتے ہیں۔ مگر چند ماہ پہلے صورتحال اس سے قدرے مختلف تھی کیونکہ یہ ماہی گیر سمندر سے خالی ہاتھ لوٹتے تھے کیونکہ بڑے بڑے فشنگ ٹرالر ان کے ’حق پر ڈاکہ مار‘ رہے تھے اور ان کے پکڑنے کے لیے سمندر میں مچھلی بچتی نہیں تھی۔ اس صورتحال کے باعث گوادر میں ماہی گیروں نے احتجاج کیا تھا جس میں ایک مطالبہ ٹرالنگ پر پابندی تھی۔  بلوچستان کے ماہی گیروں کا کہنا ہے کہ کراچی سے آنے والے ٹرالرز غیر قانونی طور پر اُن کی حدود میں آ کر فشنگ کرتے ہیں۔ جو بھی شکار ہوتا ہے اس کا آدھا حصہ کشتی کے مالک اور باقی آدھی آمدن ماہی گیروں میں تقیسم ہوتی ہے۔ کلمت میں جس بھی ماہی گیر سے معلوم کیا اس نے بتایا کہ وہ مقروض ہے۔ وہ اپنا شکار سیٹھ کو فروخت کرتے ہیں جس کے پاس اس کا کھاتہ ہوتا ہے، وہ اس ماہی گیر کو گھر کا راشن، کشتی کا تیل بھی فراہم کرتا ہے۔  کلمت کوسٹل ہائی وے سے 20 کلومیٹر دور ماہی گیروں کی بستی ہے جس کی قدرتی جیٹی ہے جہاں سے کشتیاں باآسانی سمندر میں جاتیں اور واپس آتی ہیں۔ یہ بستی دو ہزار کے قریب گھرانوں پر مشتمل ہے، یہاں ایک ہائی سکول، ایک دیہی ہیلتھ سینٹر بھی موجود ہیں مگر ہسپتال میں ڈاکٹر نہیں اور ہائی سکول میں اساتذہ کا فقدان ہے۔ پرائمری سکول کے اساتذہ کے لیے گاؤں والوں نے کھانے پینے، کپڑے دھونے کا انتظام کیا ہے تاکہ اساتذہ موجود رہیں اور بچے تعلیم مکمل کریں۔  فشنگ ٹرالرز کے بعد کلمت کی بستی کو ان دنوں ایک اور مشکلات کا سامنا تھا۔ یہاں نیوی نے اپنا کیمپ بنا لیا ہے جو جیٹی کے راستے پر واپڈا کے دفتر میں قائم کیا گیا ہے۔  گاؤں والوں کا کہنا ہے کہ نیوی 300 ایکڑ زمین مانگ رہی ہے لیکن انھوں نے دینے سے انکار کر دیا جس کے بعد انھیں مبینہ طور پر مختلف بہانوں سے تنگ کیا جا رہا ہے۔ انھوں نے مقامی انتظامیہ کو شکایت کی لیکن وہ بھی بے بس ہے۔ کراچی میں پچھلے دنوں ٹرالز پر پابندی کے خلاف بندرگاہ کو بلاک کیا گیا جس کے بعد بلوچستان کے ماہی گیروں کو خدشہ ہے کہ یہ ٹرالرز دوبارہ ان کی حدود میں آ کر فشنگ کریں گے جس کے خلاف ایک بار پھر مولانا ہدایت الرحمان نے احتجاج اور گوادر بندرگاہ کے گھیراؤ کا اعلان کیا ہے۔


Summary: پاکستان کی سرکاری تیل کمپنی پاکستان سٹیٹ آئل (پی ایس او) نے وزارت توانائی کو ایک خط میں اس خدشے کا اظہار کیا ہے کہ آنے والے ہفتوں میں ملک کو ڈیزل کی کمی کا سامنا کرنا پڑسکتا ہے اور اس کی فراہمی کا نظام ملک میں گندم کی کٹائی کے موسم کے دوران خراب ہو سکتا ہے جب ڈیزل کی مانگ بہت زیادہ بڑھ جاتی ہے۔

پاکستان میں ڈیزل بحران کا خدشہ کیوں ظاہر کیا جا رہا ہے؟

پاکستان کی سرکاری تیل کمپنی پاکستان سٹیٹ آئل (پی ایس او) کی دستاویزات کے مطابق جنوری سے اب تک ٹارگٹ سے دو لاکھ میٹرک ٹن کم ڈیزل درآمد کیا گیا ہے۔ پی ایس او نے وزارت توانائی کو ایک خط میں اس خدشے کا اظہار کیا ہے کہ آنے والے ہفتوں میں ملک کو ڈیزل کی کمی کا سامنا کرنا پڑ سکتا ہے۔ اس خط میں کہا گیا ہے کہ اس صورتحال کا ملک میں گندم کی کٹائی کے سیزن پر اثر پڑ سکتا ہے جب ملک میں ڈیزل کی مانگ بہت زیادہ بڑھ جاتی ہے۔ پاکستان میں تیل و گیس کے نگران ادارے آئل اینڈ گیس ریگولیٹری اتھارٹی (اوگرا) نے بھی وزارت توانائی کے نام ایک خط میں زور دیا ہے کہ گندم کی کٹائی کے موسم میں ڈیزل کی طلب بڑھنے والی ہے۔ اوگرا نے سفارش کی ہے کہ بینکوں کی جانب سے تیل کمپنیوں کو زیادہ رقم فراہم کی جائے تاکہ وہ ملک میں زیادہ ڈیزل درآمد کر سکیں۔ تاہم وزیر توانائی حماد اظہر نے ٹوئٹر پر اپنے ایک پیغام میں اس خدشے کو مسترد کیا کہ ملک میں پیٹرول و ڈیزل کا کوئی بحران ہے۔ اُنھوں نے کہا کہ ملک میں تیل کے ذخائر ایک ماہ کے لیے کافی ہیں اور میڈیا میں آنے والی خبروں میں کوئی صداقت نہیں ہے۔  مگر اوگرا اور پی ایس او کے وزارت توانائی کو لکھے گئے خطوط کے مطابق ملک میں تیل، خاص طور پر ڈیزل کی سپلائی چین بہت دباؤ کی شکار ہے اور اگر فوری طور پر اقدامات نہیں اٹھائے گئے کہ ملک میں ڈیزل کا ایک بڑا بحران سامنے آ سکتا ہے۔  اس صورتحال میں اوگرا نے سفارش کی ہے کہ پاکستان کی سرکاری تیل کمپنی پاکستان سٹیٹ آئل (پی ایس او) بین الاقوامی مارکیٹ سے ڈیزل خرید کر مقامی تیل کمپنیوں کو فراہم کرے، لیکن پی ایس او نے اپنے ایک خط میں ایسا کرنے سے انکار کر دیا ہے۔  عارف حبیب لمیٹڈ کے طاہر عباس نے بتایا کہ فی الحال ڈیزل کا کوئی بحران نظر نہیں آ رہا کیونکہ وزیر توانائی کے مطابق ایک مہینے کا ذخیرہ موجود ہے۔ اُنھوں نے کہا عالمی منڈی میں قیمتوں میں کمی ہوئی ہے جس کا فائدہ پاکستان کو ہو گا اور تیل کمپنیوں کو کیش فلو اور درآمدی لاگت کے لیے اضافی پیسے نہیں چاہیے ہوں گے۔  اوگرا نے بھی اس سلسلے میں خدشات کا اظہار کیا ہے کہ مارچ سے لے کر جون تک ڈیزل کی طلب بہت زیادہ ہوتی ہے جب ملک میں فصل کی کٹائی ہو رہی ہوتی ہے اور اس لیے اس عرصے کے دوران طلب کو پورا کرنے کے لیے زیادہ ڈیزل درآمد کیا جائے۔  پاکستان میں تیل کمپنیوں کی نمائندہ تنظیم آئل کمپنیز ایڈوائزری کمیٹی کے اعداد و شمار کے مطابق مئی میں جب گندم کی کٹائی کا موسم عروج پر ہوتا ہے تو اس وقت ڈیزل کی کھپت نو لاکھ ٹن تک ہو جاتی ہے جو عموماً دوسرے مہینوں میں سات لاکھ ٹن کے لگ بھگ رہتی ہے۔


Summary: ماہرین کا خیال ہے کہ یوکرین اور روس کے درمیان جاری جنگ کے باوجود عالمی معیشت رواں برس ترقی کرے گی۔ لیکن اس جنگ کے اثرات دنیا بھر میں محسوس کیے جائیں گے۔

کیا یوکرین جنگ عالمی معاشی بحران کا سبب بن سکتی ہے؟

ماہرین کا خیال ہے کہ یوکرین اور روس کے درمیان جاری جنگ کے باوجود عالمی معیشت رواں برس ترقی کرے گی لیکن اس جنگ کے اثرات دنیا بھر میں محسوس کیے جائیں گے۔ اس جنگ کے کتنے بُرے اثرات مرتب ہوں گے، اس کا دار و مدار اس بات پر ہے کہ یہ جنگ کتنی دیر تک جاری رہتی ہے۔ یہ مدت اس بات کا فیصلہ کرے گی کہ عالمی منڈی میں حالیہ مہنگائی عارضی دھچکا ہے یا یہ مستقل طور پر رہے گی۔ ہم نے اس مضمون میں یہ جاننے کی کوشش کی ہے کہ یہ جنگ عالمی معیشت کو کیسے متاثر کر رہی ہے اور کیا یہ عالمی معاشی بحران کی وجہ بن سکتی ہے۔ برطانیہ میں قائم کنسلٹینسی ادارے آکسفورڈ اکنامکس کے مطابق یوکرین اور روس کے لیے اس جنگ کے معاشی نتائج 'سنگین' ہوں گے لیکن دنیا کے دیگر ممالک کے لیے یہ اثرات مختلف ہوں گے۔  پولینڈ اپنی ضرورت کا 50 فیصد تیل روس سے درآمد کرتا ہے جبکہ ترکی اپنی ضرورت کا ایک تہائی حصہ روس سے حاصل کرتا ہے۔ لیکن امریکہ کی روس سے تجارت کا حجم اس کے جی ڈی پی کا صرف 0.5 فیصد ہے جبکہ چین کا 2.5 فیصد ہے لہذا ان ممالک پر اس جنگ کے بہت محدود اثرات مرتب ہوں گے۔ آکسفورڈ اکنامکس میں گلوبل میکرو ریسرچ کے ڈائریکٹر بین مے کا کہنا ہے کہ یوکرین اور روس کے درمیان جنگ سے امکان ہے کہ یہ عالمی معشیت کی ترقی میں 0.2 فیصد کمی لائے یعنی رواں برس متوقع چار فیصد ترقی کی بجائے یہ ہدف 3.8 فیصد رہے۔ مگر یہ اس بات سے مشروط ہے کہ یہ تنازع طوالت اختیار نہیں کرتا۔ صاف ظاہر ہے کہ اگر یہ جنگ طویل عرصے تک جاری رہتی ہے تو اس کے اثرات زیادہ سنگین ہوں گے۔ یوکرین اور روس کے درمیان جاری جنگ عالمی سطح پر اشیا خورد و نوش کی قیمتوں میں اضافے کا باعث بھی بن سکتی ہے، کیونکہ روس اور یوکرین دونوں ہی خوراک کی پیدوار کرنے والے بڑے ملک ہیں۔ وہ کہتے ہیں دنیا کی آدھی سے زیادہ آبادی کو کھانا صرف کھاد کے استعمال کے نتیجے میں ملتا ہے اور اگر کھیتوں میں اس کا استعمال بند کر دیا جائے تو چند ایک فصلوں کی پیداوار پچاس  فیصد تک کم ہو جائے گی۔ روس کا شمار ان ملکوں میں ہوتا ہے جو دنیا بھر میں سب سے زیادہ اناج اور فرٹیلائزر برآمد کرتے ہیں گلوبل اکنامکس سروس کی سربراہ جینیفر میکیون کا کہنا ہے کہ توانائی اور اشیا خور و نوش کی بڑھتی قیمتوں کے باعث ترقی پذیر ممالک میں ایک فیصد تک مہنگائی بڑھنے کی توقع ہے۔ ماہرین نے متنبہ کیا ہے کہ اگر یہ جنگ طویل عرصے تک جاری رہتی ہے تو اس سے عالمی معیشت میں مندی آسکتا ہے اب تک جنگ کی وجہ سے پیداوار کو خطرات درپیش ہیں لیکن یہ اثر اس بات پر منحصر ہوگا کہ جنگ کب تک جاری رہتی ہے اور اس میں صورتحال کس حد تک خراب ہوتی ہے۔


14 برس میں پہلے اسرائیلی رہنما کا دورہ ترکی کیا معنی رکھتا ہے؟

ہیزروگ سنہ 2008 کے بعد وہ پہلے اسرائیلی رہنما ہیں جو ترکی کا دورہ کر رہے ہیں۔ اردوغان نے جولائی میں دوبارہ اقتدار میں آنے کے بعد سے ہیزروگ سے چار مرتبہ فون پر بات کی ہے جسے اسرائیلی میڈیا کی جانب سے تعلقات میں ایک خوشگوار پیش رفت قرار دیا گیا ہے۔ اردوغان نے کہا کہ 'میرے نزدیک یہ توانائی سے متعلق تعاون کے دوبارہ آغاز کا ایک اچھا موقع ہے۔ میرا ماننا ہے کہ ہمیں سنہ 2022 میں دونوں ممالک کی برآمدات کو 10 ارب ڈالر تک لے کر جانا ہے۔ ہمیں توانائی اور توانائی کی سکیورٹی جیسے شعبوں میں تعاون کی ضرورت ہے۔ ترکی کے پاس ایسے منصوبوں کو لاگو کرنے کی صلاحیت موجود ہے۔' صدر اردوغان کی جانب سے دیے گیے بیان کے بعد بات کرتے ہوئے ہیزروگ نے فلسطین کا نام تو نہیں لیا لیکن یہ ضرور کہا کہ 'ہمیں اس بات پر پہلے ہی اتفاق کرنا ہو گا کہ ہم ہر بات پر اتفاق نہیں کر سکتے۔' بی بی سی مانیٹرنگ کے مطابق اردوغان کے اسرائیل سے تعلقات بہتر بنانے سے متعلق سوال پر نجی چینل 12 کی بین الاقوامی خبروں کی مدیر ارد نیر کا کہنا تھا کہ ترکی کے 'اتحادی اس سے دور ہو رہے ہیں' اور اس کے مصر اور امریکہ کے ساتھ 'مشکلات کا شکار تعلقات' ہیں، خاص طور پر جب سے امریکی صدر جو بائیڈن نے اپنا دفتر سنبھالا ہے۔ نیر کے مطابق ترکی کا خیال ہے کہ 'واشنگٹن جانے کا راستہ یروشلم سے ہو کر گزرتا ہے۔' اسرائیلی اخبار ہارٹز نے اپنے اداریے میں لکھا کہ اردوغان نے اسرائیل سے ایک ایسے موقع پر تعلقات بہتر بنانے کی کوشش کی ہے جب ترکی ایک بدترین مالی بحران کا شکار ہے اور وہ خطے میں دیگر ممالک کے ساتھ اپنے تعلقات بہتر بنانا چاہتے ہیں جن میں مصر سمیت دیگر خلیجی ممالک بھی شامل ہیں۔  ان مذاکرات کے باعث جو بارہا تعطل کا شکار رہے مارچ 2013 میں اسرائیلی وزیرِ اعظم بنیامن نتن یاہو نے اس وقت کے وزیرِ اعظم اردوغان کو فون کر کے معافی مانگی۔ پھر جولائی 2016 میں دونوں ممالک نے غزہ کے لیے امداد فراہم کرنے پر اتفاق کیا اور چھ برس بعد دونوں ممالک کے سفیروں نے انقرہ اور تل ابیب میں ذمہ داریاں سنبھالیں۔ جب امریکی صدر ڈونلڈ ٹرمپ نے دسمبر سنہ 2017 میں اعلان کیا تھا کہ وہ یروشلم کو اسرائیل کے دارالحکومت کے طور پر تسلیم کرتے ہیں اور امریکی سفارت خانے کو تل ابیب سے یروشلم منتقل کرنے کا منصوبہ رکھتے ہیں۔ اس فیصلے پر بھی ترکی کی جانب سے تنقید سامنے آئی تھی۔  ہیزروگ کے بطور صدر انتخاب کے بعد سے ان کی اور اردوغان کا متعدد مرتبہ فون پر رابطہ ہوا ہے۔ ان میں سے سب سے اہم فون کال نومبر میں کی گئی تھی جب ایک اسرائیلی جوڑے کو مبینہ طور پر جاسوسی کے الزام میں حراست میں لینے کے بعد چھوڑ دیا گیا تھا۔


Summary: حکومت پاکستان نے آئندہ بجٹ تک تیل اور بجلی کی قیمتوں میں اضافہ نہ کرنے کا عندیہ دیا تھا تاہم روس اور یوکرین میں بڑھتی کشیدگی کے باعث عالمی مارکیٹ میں تیل کی قیمت 130 ڈالر فی بیرل کی تجاوز کر گئی ہے جس میں مزید اضافے کا اندیشہ ہے۔ اس صورتحال میں کیا حکومتی ریلیف پیکج جاری رہ پائے گا؟

کیا آئندہ بجٹ تک پاکستان میں پیٹرول کی قیمتیں مستحکم رہ پائیں گی؟

روس اور یوکرین کے درمیان تنازع کے شروع ہونے کے بعد عالمی منڈی میں تیل کی قیمتوں میں مسلسل اضافے کا رجحان جاری ہے اور عالمی منڈی میں اس کی قیمت 130 ڈالر فی بیرل سے تجاوز کر گئی ہے۔ وزیر اعظم کی جانب سے جب گذشتہ ہفتے ریلیف پیکج کا اعلان کیا گیا تھا تو اُس وقت تیل کی عالمی منڈی میں قیمت سو ڈالر فی بیرل کے لگ بھگ تھی تاہم گذشتہ چند روز میں اس میں بے تحاشہ اضافہ ہوا۔ پاکستان میں جب حکومت کی جانب سے تیل کی قیمتوں کو بجٹ تک منجمد کرنے کا اعلان کیا گیا تو اس وقت تیل کی عالمی قیمتیں سو ڈالر کے لگ بھگ تھیں تاہم سوموار کے روز کاروباری ہفتے کے آغاز پر عالمی قیمتیں 130 ڈالر فی بیرل سے تجاوز کر گئی ہیں۔  انھوں نے کہا اگر گذشتہ ہفتے کے آخری پانچ روز کو دیکھا جائے تو ڈیزل کی قیمت 22 ڈالر فی بیرل اور پٹرول کی قیمت 18 ڈالر فی بیرل تک بڑھ چکی ہے۔ ’پاکستان میں ماہانہ دو ارب لیٹر پٹرول اور ڈیزل استعمال ہوتا ہے اور اگر تخمینہ لگایا جائے تو عالمی اور مقامی قیمتوں میں چالیس ارب کا فرق ہو گا جو حکومت کو پرائس ڈیفرنشل کلیم (پی ڈی سی) کی صورت میں ادا کرنا پڑ سکتا ہے جب کہ حکومت نے ابتدائی طور پر صرف بیس ارب اس مد میں رکھے ہیں۔‘  انھوں نے کہا ایک سرکاری سمری کے مطابق مارچ کے مہینے میں تیل کی عالمی قیمتوں کا تخمینہ 111 ڈالر فی بیرل رکھا گیا اور اس پر حکومت نے 12 ارب کی سبسڈی دینے کا تخمینہ لگایا، تاہم اب عالمی منڈی میں تیل کی قیمت 130 ڈالر فی بیرل سے تجاوز کر چکی ہے جس کی وجہ سے سبسڈی کی رقم مزید زیادہ بڑھ جائے گی۔ گذشتہ ایک ماہ سے کوئلے، گیس اور فرنس تیل کی قیمتوں میں بھی مسلسل اضافہ دیکھنے میں آیا ہے جس کی وجہ سے بجلی بنانے کی لاگت میں بھی اضافہ ہوا ہے جسے حکومت فیول ایڈجسٹمنٹ چارجز کی صورت میں صارفین سے وصول کرتی ہے تاہم اب حکومت نے ریلیف پیکج کے ذریعے بجلی کے نرخوں کو موجودہ سطح پر منجمد کر دیا ہے یعنی اب بجلی کی زیادہ لاگت کو صارفین سے بجٹ تک وصول نہیں کیا جائے گا۔ تونائی کے شعبے کے ماہر سید اختر علی کے مطابق جس طرح عالمی سطح پر تیل و ایندھن کی قیمتیں بڑھ رہی ہیں اس صورتحال میں امیر ملکوں کے لیے آنے والے دنوں میں مشکل ہو جائے گا تو پاکستان جیسے ملک کے لیے تو حالات اور بھی زیادہ بدتر ہوں گے۔ انھوں نے کہا اس صورتحال میں حکومت کا ریلیف پیکج لوگوں کو کیسے آسانی فراہم کر پائے گا؟


Summary: وزیر اعظم نے 407 ارب روپے کے بلاسود قرضوں کا اعلان کرتے ہوئے کہا ہے کہ اس سے ملک کا غریب طبقہ خوشحال ہو گا تاہم ماہرین اسے سیاسی حکمتِ عملی سمجھتے ہیں۔

کامیاب پاکستان پروگرام: ’مسائل حل کیے بغیر کوئی کاروبار پروان نہیں چڑھ سکتا‘

وزیر اعظم عمران خان نے کامیاب پاکستان پروگرام کے تحت ملک میں 407 ارب روپے مالیت کے بلا سود قرضے دینے کا اعلان کرتے ہوئے کہا ہے کہ اس اقدام سے ملک کا غریب طبقہ معاشی طور پر خود کفیل ہو گا۔  واضح رہے کہ یہ پروگرام محدود پیمانے پر ملک کے چاروں صوبوں، گلگت بلتستان اور پاکستان کے زیر انتظام جموں و کشمیر میں جاری ہے۔ حکومت کا دعویٰ ہے کہ اس کے تحت ڈھائی ارب روپے کی رقم تقسیم کی جا چکی ہے۔  تاہم اب حکومت کی جانب سے اس پروگرام کو وسیع اور بڑے پیمانے پر شروع کرنے کا اعلان کیا گیا ہے اور اس کی تحت اب بلاسود قرضوں کی رقم 400 ارب سے زائد کر دی گئی ہے۔  کامیاب پاکستان پروگرام کے تحت 400 ارب سے زائد بلاسود قرض دینے کا اعلان اس وقت کیا گیا ہے جب حکومت نے ملک میں پیٹرول، ڈیزل اور بجلی کی قیمتوں میں بھی کمی کی ہے۔  وزارت خزانہ کے تحت چلنے والے اس پروگرام پر وزارت کے ترجمان مزمل اسلم نے اس تاثر کو رد کیا کہ اس پروگرام کا مقصد سیاسی ہے۔ انھوں نے کہا کہ ’ابھی الیکشن 20 ماہ دور ہیں جبکہ اس پروگرام کا افتتاح نومبر 2021 میں ہو گیا تھا۔‘ واضح رہے کہ بین الاقوامی مالیاتی فنڈ یعنی آئی ایم ایف نے حکومت کی جانب سے تعمیراتی شعبے میں دیے جانے والے رعایتی قرضوں پر اعتراض کر رکھا ہے تاہم اب حکومت اس پروگرام کے تحت بینکوں سے قرضے جاری کروائے گی اور اس پر سبسڈی اپنی جیب سے ادا کرے گی۔ انھوں نے کہا کہ نواز شریف کے دور میں پیلی ٹیکسی سکیم کا اجرا کیا گیا تو پرویز مشرف دور میں غریبوں کو رکشے دینے کی سکیم کا اعلان کیا گیا لیکن ان سکیموں سے معاشرے کے غریب طبقے اوپر نہیں اٹھ سکے۔ انھوں نے بتایا کہ یورپ میں بھی ایسے قرضے فراہم کیے جاتے ہیں لیکن انھوں نے اس کے لیے ایک خاص طریقہ کار اختیار کر رکھا ہے کہ کاروبار کے لیے قرضہ دینے سے پہلے حالات کا تجزیہ کیا جاتا ہے اور اس کے بعد نگرانی کی جاتی ہے کہ جن مقاصد کے لیے قرضہ دیا گیا ہے کیا وہ واقعی صحیح مقاصد کے لیے استعمال ہوا ہے اور اس سے مطلوبہ نتائج برآمد ہوئے ہیں۔  ’پڑوسی ملک انڈیا میں بھی ایسا ہوتا رہا ہے۔ پاکستان میں اس حکومت کی جانب سے یہ کام اس وقت ہوا ہے جب ملک کا مالی خسارہ بڑھتا چلا جا رہا ہے اور اسے اب رعایتی قرضوں پر سبسڈی بھی دینی پڑے گی جس کا مطلب ہے کہ یہ پروگرام ایک سیاسی مقصد بھی اپنے اندر رکھتا ہے۔‘ راشد مسعود نے بتایا کہ ’حکومت کے تازہ ترین اقدامات ظاہر کرتے ہیں کہ اب تمام اقدامات سیاسی نقطہ نظر سے لیے جا رہے ہیں۔ دنیا میں تیل کی قیمتیں بڑھ رہی ہیں یہاں کم ہو گئی ہیں۔‘


Summary: عالمی بینکاری نظام سوئفٹ سے بے دخلی کے بعد خیال ظاہر کیا جا رہا ہے کہ اپنی برآمدات کے لیے ادائیگیاں کرنا اب ماسکو کے لیے اتنا آسان نہیں رہے گا۔

روس پر معاشی پابندیوں کی صورت میں کیا چین پوتن کی مدد کر سکتا ہے؟

چین کی جانب سے کہا گیا ہے کہ وہ روس کے ساتھ تجارتی سرگرمیاں معمول کے مطابق جاری رکھے گا۔ لیکن چند روسی بینکوں کی عالمی بینکاری نظام سوئفٹ، جس کے تحت عالمی طور پر ادائیگیاں ممکن ہوتی ہیں، سے بے دخلی کے بعد خیال ظاہر کیا جا رہا ہے کہ اپنی برآمدات کے لیے ادائیگیاں کرنا اب ماسکو کے لیے اتنا آسان نہیں رہے گا۔ حالیہ برسوں میں دونوں ممالک چین اور روس اس کوشش میں بھی مصروف رہے ہیں کہ وہ ادائیگیوں کے لیے کوئی متبادل نظام مرتب کر لیں تاکہ سوئفٹ جیسے مغربی نظام پر انحصار کم ہو جو ڈالر میں سودے بازی کرتا ہے۔  کارنیگی ماسکو سینٹر کی ایک تحقیق میں دعویٰ کیا گیا ہے کہ چین اور روس کے یہ سسٹم سوئفٹ نظام کا متبادل نہیں بن سکتے۔ دونوں ملکوں کے درمیان توانائی کی زیادہ تر تجارت اب بھی امریکی ڈالر میں ہی ہوتی ہے اگرچہ کہ چینی یوآن کا استعمال اس شعبے میں بھی آہستہ آہستہ بڑھ رہا ہے۔ گذشتہ ماہ روس کے صدر پوتن نے چین کا دورہ کیا تو دونوں ملکوں کی جانب سے کہا گیا تھا کہ 2024 تک باہمی تجارت کو ڈھائی سو ارب ڈالر تک بڑھا دیا جائے گا۔  واضح رہے کہ چین روس کی توانائی برآمدات جیسے تیل، گیس، کوئلہ اور زرعی اجناس کی کھپت کی سب سے بڑی منڈی ہے اور یہ بھی صاف ظاہر ہے کہ حالیہ برسوں میں روس نے چین کو بھیجی جانے والی برآمدات میں ماضی کے مقابلے میں کئی گنا اضافہ کیا ہے۔  ’میرے خیال میں یہ ناگزیر ہے کہ موجودہ پابندیوں کے نتیجے میں یورپ اور روس کی تجارت کم ہو گی۔ اس بحران نے یورپ کی اس سوچ کو مزید تقویت دی ہے کہ اس کو اپنی ضروریات کے لیے دیگر ذرائع پر بھی غور کرنا ہو گا۔‘ روس کی توانائی کی سب سے زیادہ کھپت اب بھی یورپ میں ہی ہوتی ہے جس کی 40 فیصد گیس اور 26 فیصد تیل کی ضرورت ماسکو پوری کرتا ہے۔ ڈاکٹر ہارڈنگ کے مطابق روس کی چین کو تیل اور گیس کی برآمدات میں گذشتہ پانچ سال سے مسلسل سالانہ بنیاد پر نو فیصد کا اضافہ ہوا رہا ہے۔ ’یہ یقیناً بڑا اضافہ ہے لیکن روس کے تیل کی کھپت اب بھی چین کی نسبت یورپ میں زیادہ ہے۔‘ اب تک یہ بھی واضح نہیں کہ سائبیریا سے گزرنے والی اس پائپ لائن کا آغاز کب ہو گا۔   جلد یا بدیر چین ضرور یہ چاہے گا کہ کوئلے پر بھاری انحصار ختم کرنے اور  گرین ہاوس گیسز کم کرنے کے لیے روس سے گیس کی درآمدات میں اضافہ کرے۔  لیکن جس دن روس نے یوکرین پر حملہ کیا، اسی دن چین کے کسٹم حکام نے اعلان کیا کہ روس کی گندم اور مکئی کی درآمد پر عائد تمام پابندیاں ختم کی جا رہی ہیں۔


Summary: حکومت پاکستان کو یہ تجویز دینے والے طاہر محممود کے مطابق انھوں نے یہ تجویز اس لیے دی تاکہ سونا جو ایک ڈیڈ ایسٹ کی صورت میں ملک میں موجود ہے اسے استعمال میں لا کر معاشی سرگرمی کو تقویت دی جائے۔

آپ کی تجوری میں پڑا سونے کا بسکٹ کیسے پاکستان کی مدد کر سکتا ہے

پاکستان کی وفاقی حکومت کے تحت کام کرنے والی اکنامک ایڈوائزری کونسل میں ملک کے عوام سے سونا لے کر ملکی زرِ مبادلہ کے ذخائر کو بڑھانے کے لیے ایک تجویز پر گذشتہ دنوں غور کیا گیا۔  پاکستان کے سابق وفاقی وزیر خزانہ ڈاکٹر حفیظ پاشا نے اس حوالے سے رابطہ کرنے پر بتایا کہ سونا ایک اثاثہ ہے اس لیے اسے ضمانت کے طور پر استعمال کر کے زرمبادلہ حاصل کیا جاسکتا ہے۔ پاکستان میں عام لوگوں سے سونا حاصل کر کے اس سے زرمبادلہ کے ذخائر بڑھانے کے سلسلے میں آنے والی تجویز کے تحت تجارتی بینک لوگوں سے سونا حاصل کر کے اسے مرکزی بینک کے پاس جمع کروا دیں گے اور مرکزی بینک سونے کے ان ذخائر کا استعمال کر کے زرمبادلہ حاصل کرے گا۔ تجارتی بینک سونے کے مالکان کو ایک سرٹیفکیٹ جاری کریں گے اور اُنھیں اس سونے پر ایک خاص شرح سے منافع ادا کیا جائے گا۔ انھوں نے کہا جہاں تک حکومت کی جانب سے لوگوں سے سونا لے کر اس کے ذریعے زرمبادلہ حاصل کرنے کا تعلق ہے تو یہ ایک نکتہ گفتگو پر آئی تھی۔ انھوں نے کہا کہ کسی نے بتایا کہ فلاں ملک میں ایسا ہوا اور انھوں نے اس طرح لوگوں کے پاس سونے کو حاصل کر کے اپنے زرمبادلہ کے ذخائر کو بڑھایا۔ حکومت پاکستان کو یہ تجویز دینے والے طاہر محممود جو بیرون ملک مقیم پاکستانی ہیں ان سے جب اس سلسلے میں رابطہ کیا گیا تو انھوں نے بتایا کہ انھوں نے یہ تجویز اس لیے دی تاکہ سونا جو ایک ’ڈیڈ ایسیٹ‘ کی صورت میں ملک میں موجود ہے اسے استعمال میں لا کر معاشی سرگرمی کو تقویت دی جائے۔  انھوں نے سونے کے بدلے زرمبادلہ حاصل کرنے کی اپنی تجویز کی وضاحت کرتے ہوئے بتایا کہ جب لوگوں سے تجارتی بینک سونا لے کر اسے سٹیٹ بینک کو جمع کروائیں تو لوگوں کو اس سونے کا اونر شپ سرٹیفکیٹ دیا جائے گا اور پھر اس پر ایک خاص شرح منافع یا اس کے بدلے قرضہ بھی لے سکتے ہیں۔ جب ان سے پوچھا گیا کہ سونا کتنی مالیت کا ہے اس کے بارے میں کسیے معلوم ہوگا تو انھوں نے بتایا کہ پاکستان میں ایک ادارہ مرکنٹائل ایکسچینج کے نام سے موجود ہے جو اس سلسلے میں کام کرے گا۔   لوگوں کے پاس موجود سونے کو لے کر زرمبادلہ کے ذخائر بڑھانے کا کوئی منصوبہ پاکستان میں کامیاب ہو سکتا ہے اس کے بارے میں ڈاکٹر پاشا نے کہا کہ اس کی کامیابی پاکستان میں ممکن نظر نہیں آتی کیونکہ پاکستان میں حکومتوں اور لوگوں کے درمیان اعتماد کا فقدان ہے اور لوگ اس پر یقین نہیں کریں گے اور اس سلسلے میں سونا جمع نہیں کروائیں گے۔ شاہد محمود نے اس سلسلے میں بتایا کہ کسی ایسے منصوبے کی پاکستان میں کامیابی اس لیے ناممکن ہے کیونکہ لوگوں کے پاس زیادہ تر سونا زیورات کی صورت میں موجود ہوتا ہے جب کہ اس کے لیے سونے کے بسکٹ کی ضرورت ہوتی ہے۔


Summary: پاکستان میں ٹیکس شعبے کے ماہرین اور معاشی تجزیہ کار اسے تحریک انصاف کی حکومت کی صنعتی شعبے کے لیے ایمنسٹی سکیم قرار دیتے ہیں۔ تاہم وزارت خزانہ کے ترجمان نے اسے ’انڈسٹریلائزیشن پیکج‘ قرار دیا ہے جس سے اس شعبے سرمایہ کاری لائی جاسکتی ہے۔

حکومت کی نئی ’ایمنسٹی سکیم‘ کیا ملک میں صنعتی ترقی کو فروغ دے پائے گی؟

پاکستان کی وفاقی حکومت نے ملک میں صنعتی ترقی کے فروغ کے لیے ایک انکم ٹیکس ترمیمی آرڈیننس 2022 جاری کیا ہے جس کے تحت انکم ٹیکس کے قوانین میں ترامیم کی گئی ہیں اور ان کا مقصد ملک میں سرمایہ کاری اور صنعتوں کا فروغ بتایا گیا ہے۔  پاکستان میں ٹیکس شعبے کے ماہرین اور معاشی تجزیہ کار اسے موجودہ تحریک انصاف کی حکومت کی صنعتی شعبے کے لیے ایمنسٹی سکیم قرار دیتے ہیں جس طرح موجودہ حکومت نے تعمیراتی شعبے کے لیے دو ایمنسٹی سکیمیں متعارف کرائیں تاکہ اس کے ذریعے تعمیراتی شعبے کو فروغ دے کر ملک میں مکانوں کی تعمیر کے ساتھ نوکریاں بھی پیدا کی جا سکیں۔  تاہم وزارت خزانہ کے ترجمان مزمل اسلم نے اسے کوئی ایمنسٹی سکیم نہیں بلکہ ایک ’انڈسٹریلائزیشن پیکج‘ کہا ہے جس سے اس شعبے سرمایہ کاری لائی جاسکتی ہے۔  صدر پاکستان کی جانب سے انکم ٹیکس ترمیمی آرڈیننس پر دستخظ کے بعد جو بیان جاری کیا گیا ہے اس کے مطابق اس آرڈیننس کا مقصد ملک میں سرمایہ کاری اور صنعتوں کا فروغ اور بیمار صنعتی یونٹس کی بحالی ہے۔ ایوان صدر کے پریس ونگ سے جاری بیان کے مطابق آرڈیننس کے تحت نقصان میں جانے والی اور بیمار صنعتوں کو دوبارہ زندہ کرنے کے لیے پیکیج دیا گیا ہے۔ انجم نثار حکومت کے ساتھ اس ترمیم کے سلسلے میں مشاورتی سلسلے کا حصہ رہے ہیں۔ ان کے مھابق جو اثاثے ظاہر نہیں کیے گئے ہیں انہیں ظاہر کر کے صنعتی شعبے میں استعمال میں لایا جا سکتا ہے۔ انہوں نے کہا اس سکیم کے تحت وہ افراد ہوں گے جنہوں نے پہلے حکومت کی ایمنسٹی اسکیموں سے فائدہ نہیں اٹھایا اور اس جو اثاثے ظاہر کریں گے وہ صنعت کے قیام و فروغ کے لیے استعمال کریں گے۔  موجودہ حکومت کے دور میں یہ تیسری ایمنسٹی سکیم ہے ۔ سابقہ ممبر پالیسی ایف بی آر رحمت اللہ وزیر نے بتایا اگرچہ تحریک انصاف نے اقتدار میں آنے سے پہلے ایمنسٹی سکیموں کی مخالفت کی تھی تاہم اب تک اس کی تیسری ایمنسٹی اسکیم ہے۔ انھوں نے کہا اگرچہ ایمنسٹی سکیم صحیح طور سے ٹیکس ادا کرنے والوں کے ساتھ زیادتی ہے تاہم یہ ملک سے سرمایے کے فرار کو روکنے کے لیے بھی لازمی ہوتی ہے تاکہ ملک میں موجود سرمائے کو ٹیکس میں چھوٹ اور مراعات اور اس کے ذرائع کے بارے میں نہ پوچھ کر ملک میں ہی رکھا جائے۔ وزارت خزانہ کے ترجمان مزمل اسلم نے اس سلسلے میں بتایا کہ یہ ایمنسٹی سکیم نہیں بلکہ ایک انڈسٹریلائزیشن پیکج ہے تاکہ سرمایہ کاری کو اس شعبے میں لایا جا سکے۔ تاہم انھوں نے اس بات کا اعتراف کیا کہ پاکستان میں ایک بہت بڑی انڈر گراونڈ معیشت ہے اور اس میں موجود سرمائے کو صنعتی شعبے میں لانے کے لیے یہ پیکج ہے۔


مغربی ممالک نے اب تک روس پر کون سی پابندیاں عائد کی ہیں اور اس کا کتنا معاشی نقصان ہو رہا ہے؟

روس کے یوکرین پر حملے کے بعد سے مغربی ممالک روس پر سخت پابندیاں عائد کر رہے ہیں۔ ان اقدامات کا مقصد روسی معیشت کو متاثر کرنا اور اس کی حکومت کو یوکرین میں فوجی کارروائی کی سزا دینا ہے۔ ان پابندیوں کا اثر ان کمپنیوں پر بھی ہو گا جنھیں روس سےادائیگیاں ہونی ہیں اور اس سے کئی ممالک کو توانائی کی فراہمی بھی متاثر ہو سکتی ہے۔ مغربی ممالک کے اس فیصلے کے بعد روسی کرنسی روبل کی قدر میں 30 فیصد کمی ہو گئی ہے اور روس نے اس رجحان کو روکنے کے لیے شرح سود دگنی کر دی ہے۔ برطانیہ نے کہا ہے کہ تمام روسی بینکوں کے اثاثے منجمند کر دیئے گئے ہیں۔برطانیہ نے روسی کمپنیوں کو برطانوی مارکیٹ سے رقوم اکٹھی کرنے سے بھی روک دیا ہے اور روس شہریوں کی برطانوی اکاونٹس میں رقوم کی منتقلی کی حد مقرر کر دی ہے۔ یورپی یونین نے روس کے بینکنک سیکٹر کے 70 فیصد حصے پر پابندیاں عائد کرنے کا فیصلہ کیا ہے۔ امریکہ، برطانیہ، یورپی یونین اور دیگر ممالک نے روس کو برآمدات پر پابندی  عائد کر دی ہے۔ ان پابندیوں کا اطلاق ایسی برآمدات پر ہو گا جن کا دہرا استعمال ممکن ہے  جن میں ہائی ٹیک چیزیں، کیمیکلز اور لیزرز شامل ہیں۔ مغربی ممالک نے  روس کے امیر اور طاقتور افراد پر پابندیاں عائد کر دی ہیں۔ ان افراد میں روسی صدر ولادیمیر پوتن اور وزیر خارجہ سرگئی لوروف شامل ہیں جن کے امریکہ، یورپی یونین، برطانیہ اور کینیڈا میں تمام اثاثے منجمند کر دیئے گئے ہیں۔  ان افراد کے مغربی ممالک میں سفر کرنے پر بھی عائد کر دی گئی ہے۔ یورپی یونین، امریکہ، برطانیہ اور کینیڈا نے روسی حکومت اور روسی شہریوں کے اثاثے کا پتہ لگانے کے لیے ایک ٹاسک فورس بھی تشکیل دی ہے۔   برطانیہ نے بھی اپنی فضائی حدود کو  روسی جہازوں کے لیے بند کر دیا ہے۔ یورپی یونین روس کے سرکاری نشریاتی اداروں سپٹنک اور رشیا ٹوڈے پر پابندی عائد کرنے والی ہے۔ جرمنی نے روس سے آنے والی پائپ لائن نارڈ سٹریم 2 کی منظوری کے معاملے کو التوا میں ڈال دیا ہے۔ برطانیہ، امریکہ اور آسٹریلیا یوکرین پر حملے میں بیلاروس کے کردار کی وجہ سے اس پر بھی پابندیاں عائد کر رہے ہیں۔ مغربی ممالک روس کی تیل اور گیس برآمدات کو روکنے کے امکانات کا جائزہ لے سکتے ہیں جو روسی معیشت کا پانچواں حصہ ہے اور اس کی برآمدات کا نصف حصہ ہے۔  اگر روس پر یہ پابندی عائد کی گئی تو یہ بہت سخت پابندی ہو گی اور اس سے مغربی ممالک کو بھی نقصان ہو گا جن کا روسی گیس اور تیل پر انحصار ہے۔


Summary: اولیگارک وہ ارپ پتی روسی شخصیات ہیں جو اقتدار میں شامل لوگوں سے قریب ہوتے ہیں لیکن یوکرین، روس اور مغرب کی لڑائی کے درمیان پھنس گئے ہیں۔

روسی ’اولیگارک‘: پوتن کے ارب پتی دوستوں نے اتنی دولت کیسے کمائی

صدر پوتن کی تصویر جو بورس اور ارکادی سے مصافحہ کر رہے ہیں۔ مغربی میڈیا میں انھیں ’پوتن کے دوست‘ کہا جاتا ہے لیکن اب عام طور پر اس سے مراد وہ انتہائی امیر روسی شخصیات لی جاتی ہیں جو 1991 میں سوویت یونین کے خاتمے کے بعد اُبھر کر سامنے آئیں۔ موجودہ دور میں اولیگارک وہ انتہائی دولت مند افراد ہیں جو حکومت کے ساتھ مل کر کاروبار کرتے ہیں اور پیسہ کماتے ہیں۔ برطانیہ میں شاید سب سے مشہور اولیگارک چیلسی فٹبال کلب کے مالک اور روسی تاجر رومن ایبرامووچ ہیں جو 14.3 ارب ڈالر کے اثاثوں کے مالک ہیں۔ یہ دولت انھوں نے سویت یونین کے زوال کے وقت ملنے والے سرکاری اثاثوں کو فروخت کر کے کمائی ہے۔  اپنی رپورٹ میں تنظیم کا کہنا تھا 1990 کی دہائی میں سویت یونین کے زوال کے بعد اور صدر لیوند کچما کی صدارت میں اولیگارک خوب پھلے پھولے۔ رپورٹ میں مزید کہا گیا ہے کہ اولیگارکس نے زیادہ تر اثاثے غیر شفاف نجکاری اور افسران کے ساتھ سازباز کر کے حاصل کیے تھے اور اس وقت کے بعد سے اپنے اثاثوں اور کاروبار کو بچانے کے لیے سیاسی نظام پر ان کا کنٹرول جاری ہے۔ اس تنظیم کے ایگزیکیٹیو ڈائریکٹر وکٹر ایندریو سف نے سنہ 2019 میں ایک تقریب میں کہا تھا کہ ’اولیگارک ایسے لوگوں کا طبقہ ہے جو ایک خاص طریقے سے کاروبار کرتا ہے، ان کا رہن سہن اور اثرورسوخ بھی الگ ہے۔‘ اکثر لوگ روسی اولیگارکس کی بات کیوں کرتے ہیں؟ اس کی ایک وجہ وہ واقعات ہیں بنے جو 1991 میں سوویت یونین کے بکھرنے کے بعد رونما ہوئے۔ سنہ 1991 میں کرسمس کے روز سابق سویت یونین کے صدر میخائل گورباچیف نے استعفی دے دیا تھا اور اقتدار بورس یلسن کے حوالے کر دیا تھا، جو نئے روس کے صدر بنے۔ اس وقت اگر کوئی صحیح وقت پر صحیح جگہ اور صحیح تعلقات والا انسان تھا تو وہ بڑی بڑی روسی صنعتیں حاصل کر سکتا تھا جو تیل، گیس اور معدنیات جیسے خام مال سے مالا مال تھیں اور دنیا بھر میں اس مال کی زبردست مانگ تھی۔ جب پوتن برسراقتدار آئے تو روسی اولیگارکس کی باگ ڈور ان کے ہاتھ میں آ گئی۔ یعنی جو کوئی ان کے سیاسی نظریے کا حامی تھا وہ زیادہ ترقی کر رہا تھا۔ بورس روتن برگ جو بچپن میں پوتن کے ساتھ ایک ہی جوڈو کلب میں ہوا کرتے تھے، اُن کے بارے میں برطانوی حکومت کا کہنا ہے کہ وہ ایسے روسی تاجر ہیں جن کے پوتن کے ساتھ نزدیکی تعلقات ہیں۔ پوتن کی جانب سے مشرقی یوکرین میں دو علیحدگی پسند خطوں کو تسلیم کیے جانے کے بعد روتن برگ اور ان کے بھائی آرکادے برطانوی پابندیوں کے زد میں آ گئے تھے۔


دنیا نے روس کے خلاف معاشی جنگ کیوں چھیڑ رکھی ہے؟

روس کے مالیاتی نظام کو جس قسم کی پابندیوں کے ذریعے متاثر کیا جا رہا ہے وہ عام اقتصادی پابندیاں نہیں بلکہ اسے اقتصادی جنگ کے طور پر دیکھا جا سکتا ہے۔ یہ جنگ کے مالیاتی تھیئٹر میں بھاری ہتھیاروں کی تعیناتی کی طرح ہے۔ اور اسے پورے روس کو ممکنہ حد تک شدید کساد بازاری کی طرف دھکیلنے کے لیے ڈیزائن کیا گیا ہے۔ اس کے ساتھ ساتھ روسی بینکوں کو فعال رکھنے کے لیے افراتفری کا عالم ہے۔ یہ اقدامات روس سے یوکرین پر حملے اور بمباری کی فوری قیمت وصول کر سکتے ہیں جس کے تحت اس کے مالی اور سماجی استحکام کو نقصان پہنچ سکتا ہے۔ اور اس کا اثر روسی عوام اور روسی اشرافیہ کے کسی بھی ایسے فرد پر پڑ سکتا ہے جو کہ اپنے صدر کے اقدامات کے بارے میں شکوک و شبہات رکھتے ہیں۔ جی 20 ممالک کے گروپ سے تعلق رکھنے والے کسی ایک ملک کے مرکزی بینک کو پہلی بار نشانہ بنایا گیا ہے۔ یورپی کمیشن کے الفاظ میں، روس کے مرکزی بینک پر لگائی جانے والی پابندیوں کا مقصد روسی مالیاتی نظام کا دفاع کرنے کی صلاحیت کو 'مفلوج' کرنا ہے۔ جبکہ وائٹ ہاؤس نے واضح طور پر کہا کہ 'ہم اس بات کو یقینی بنانے کے لیے اقدامات کرنے کی منصوبہ بندی کر رہے ہیں کہ روس اپنے مرکزی بینک کو اپنی کرنسی کو سپورٹ کرنے اور ہماری پابندیوں کے اثرات کو کم کرنے کے لیے استعمال نہ کر سکے۔'  مرکزی بینکوں کو عام طور پر خودمختارانہ طور پر عمل کرنے کے لیے استثنیٰ حاصل ہوتا ہے۔ روسی مرکزی بینک کو نشانہ بنایا جانا واضح طور پر روسی ریاست کے 630 ارب ڈالر کے جنگی دفاع کے فنڈ کو بے مصرف کرنے کے لیے ہے۔ حملے کے دن، ان ذخائر کے استعمال نے روبل کو بچانے میں اس وقت مدد کی جب یہ ڈالر کے مقابلے میں ریکارڈ کم سطح پر گر گیا تھا۔ یہ اقدامات شرطیہ طور پر آج کی کرنسی منڈیوں میں روبل کو یک طرفہ نیچے لے جانے کے لیے ہیں۔ اس کے ساتھ ساتھ سوئفٹ میسجنگ سسٹم سے سرفہرست روسی بینکوں کا اخراج بہت حد تک ملکی سطح پر غیر یقینی صورتحال پیدا کرتا ہے۔ روس کے مرکزی بینک کو عوام اور مارکیٹوں کو یقین دلانا پڑا کہ اس کے پاس نظام کے استحکام کو یقینی بنانے کے لیے لامحدود روبل ہیں۔ ایسے میں یہ خطرات بھی ہیں کہ مارکیٹ کی یہ صورتحال روس سے باہر بھی پھیل جائے گی۔ لیکن یہ ایک انوکھا ہتھیار ہے، جسے منفرد صورت حال کے لیے ڈیزائن کیا گیا ہے۔ توانائی کی برآمدات کو رواں دواں رکھتے ہوئے دنیا کی نصف معیشت کی نمائندگی کرنے والے ممالک عالمی معیشت میں دو فیصد کی نمائندگی کرنے والے ایک ملک کے خلاف مالی طاقت کے بہت سے رستوں کا استعمال کر رہے ہیں جبکہ جوہری ہتھیار بنکروں میں رکھے ہوئے ہیں۔


یوکرین جنگ: سوئفٹ نظام سے بے دخلی، ’روس کی جنگی صلاحیت متاثر ہو گی‘

یورپی یونین، امریکہ اور اتحادیوں نے یوکرین جنگ کے ردعمل کے طور پر روس کے چند بینکوں کو بین الاقوامی ادائیگی کے نظام سوئفٹ سے نکالنے کا فیصلہ کیا ہے۔ واضح رہے کہ نیٹو ممالک کی جانب سے روس کے یوکرین پر حملے کے بعد سے روزانہ کی بنیاد پر روس کے خلاف اقدامات سامنے آ رہے ہیں جن میں ایک فیصلہ یہ بھی ہے کہ روس کے مرکزی بینک کے اثاثے منجمند کر دیے جائیں تاکہ روس بین الاقوامی مالیاتی ذخائر تک رسائی حاصل نہ کر سکے۔  امریکہ، برطانیہ، کینیڈا اور یورپی یونین کے ایک مشترکہ بیان میں کہا گیا ہے کہ ان فیصلوں کا مقصد یہ ہے کہ روس کو بین الاقوامی مالیاتی نظام سے دور کر دیا جائے۔ امریکی اور یورپی بینکوں نے سنہ 1973 میں اس کی بنیاد رکھی اور اس کا ہیڈکوارٹر بیلجیئم میں ہے۔ دنیا کے 200 ممالک کے 11 ہزار بینک اور دوسرے ادارے اس نظام کے ساتھ منسلک ہیں۔  سوئفٹ کو امریکی اور یورپی بینکوں نے مل کر بنایا تھا جو چاہتے تھے کہ کوئی ایک بینک ادائیگیوں کا اپنا نظام وضع کر کے اس پر اجارہ داری قائم نہ کر لے۔ اب اس نیٹ ورک کے ساتھ 2000 بینک اور مالیاتی ادارے جڑے ہوئے ہیں۔  اس کے جواب میں روس نے کہا تھا کہ اگر اسے سوئفٹ نظام سے علیحدہ کیا گیا تو وہ اسے اپنےخلاف جنگ کا اعلان تصور کرے گا۔ مغربی اتحادی روس کو سوئفٹ نظام سے نکالنے کی دھمکی سے آگے نہیں بڑھے تھے لیکن اس کے بعد روس نے بیرونی دنیا سے لین دین کا اپنا نظام وضع کیا جسے نیشنل پیمنٹ کارڈ سسٹم یا ’میر‘ کا نام دیا گیا۔ لیکن بہت کم ممالک اسے استعمال کرتے ہیں۔ روس کو سوئفٹ نظام سے نکالنے سے ایسی کمپنیوں کو نقصان ہو گا جو روس سے کاروبار کرتی ہیں، خاص طور پر جرمن کمپنیاں۔ جن کمپنیوں کو روس سے رقوم لینی ہیں انھیں ادائیگیوں کے کسی متبادل نظام کو ڈھونڈنا ہو گا۔ کچھ لوگوں کے خیال میں عالمی بینکاری کے نظام میں افراتفری کا خطرہ بہت زیادہ ہے۔  لیکن روس کی معیشت پر دیرپا اثرات کے بارے میں خدشات پائے جاتے ہیں۔ روس اپنی ادائیگیوں کو چین جیسے ممالک کے ذریعے کر سکتا ہے جنھوں نے اس پر پابندیاں عائد نہیں کی ہیں۔ چین کے پاس عالمی ادائیگیوں کا اپنا نظام موجود ہے۔  امریکہ کے قانون سازوں کی جانب سے روس کو سوئفٹ نظام سے نکالنے کے مطالبے سامنے آ رہے ہیں لیکن صدر جو بائیڈن نے کہا ہے کہ ان کی اولین ترجیح دوسری پابندیاں ہیں کیونکہ روس کو سوئفٹ سے نکالنے سے دوسرے ممالک کی معیشتیں متاثر ہو سکتی ہیں۔  روس کو سوئفٹ نظام سے نکالنے کے لیے یورپی ممالک کی حمایت ضروری ہو گی اور کئی یورپی ممالک اپنی معیشت کو نقصان کے ڈر سے اس سے ہچکچا رہے ہیں۔


Summary: روسی صدر پوتن کی جانب سے مشرقی یوکرین کے دو خطوں میں اپنی افواج کی تعیناتی کے حکمنامے کے بعد برطانیہ نے پانچ روسی بینکوں اور تین ارب پتی افراد پر پابندیاں عائد کر دی ہیں۔

روس کے پانچ بینکوں اور تین ارب پتی افراد پر برطانوی پابندیاں: برطانیہ میں روس کی کتنی دولت موجود ہے؟

یوکرین بحران کے سنگین ہونے کے بعد برطانیہ نے آخر کار پانچ روسی بینکوں اور تین شخصیات پر پابندیاں عائد کرنے کا اعلان کیا ہے۔  یاد رہے کہ صدر پوتن کئی ماہ تک روسی فوج کی جانب سے یوکرین پر حملے کے دعووں کی تردید کرتے رہے لیکن اب انھوں نے اپنے فوجی دستے مشرقی یوکرین میں باغیوں کے زیر کنٹرول دو خطوں میں بھیج دیے ہیں جس کے بارے میں ان کا کہنا ہے کہ ان دستوں کا مقصد 'امن قائم رکھنا ہے'۔  برطانوی وزیراعظم نے پانچ بینکوں کے علاوہ تین ارب پتی افراد پر بھی پابندیاں لگائی ہیں جن میں گنیڈی تمشینکو، بورس روٹنبرگ اور ایگور روٹنبرگ شامل ہیں۔  ان افراد کے برطانیہ میں موجود تمام اثاثے منجمد کر دیے جائیں گے اور ان پر برطانیہ آنے پر پابندی لگا دی جائے گی۔ وزیراعظم بورس جانسن کے مطابق تمام برطانوی شہریوں پر پابندی ہوگی کہ وہ ان افراد اور بینکوں سے کسی قسم کا لین دین نہ کریں۔  محققین نے ایسی 700 آف شور کمپنیوں کی نشاندہی کی تھی جو برطانیہ میں پراپرٹی کی مالک تھیں اور ان کو یہ معلوم ہوا کہ ان میں سے پانچ فیصد روسی شہریوں کی ملکیت میں ہیں۔  ایک مثال الیکسی چیپا کی ہے جو ایک روسی سیاستدان اور کاروباری شخصیت ہیں۔ انھوں نے سنہ 2011 میں ایک آف شور کمپنی کے ذریعے ہالینڈ پارک میں 10 کمروں پر محیط ایک بنگلہ خریدا تھا، جسے گذشتہ برس دو کروڑ پچاس لاکھ پاؤنڈ میں بیچا گیا۔ ایک طویل عرصے سے لندن امیر روسیوں کے آباد ہونے کے لیے ایک مقبول شہر رہا ہے۔ برطانیہ کا سرمایہ کاروں کے لیے مخصوص ’گولڈن ویزا‘ جسے ٹیئر ون ویزا سکیم بھی کہتے ہیں، یہاں 20 لاکھ پاؤنڈ یا اس سے زیادہ سرمایہ کاری کرنے والوں کو برطانیہ میں رہائش بھی فراہم کی جاتی ہے اور ان کے خاندان کے دیگر افراد بھی ملک میں آ کر ان کے ساتھ ٹھہر سکتے ہیں۔  اس ویزا پر آئے افراد بعد میں برطانیہ کی مستقل رہائش کے لیے درخواست دے سکتے ہیں۔ ایسا وہ کتنی جلدی کر سکتے ہیں اس کا دارومدار ان کی جانب سے کی گئی سرمایہ کاری کے حجم پر ہوتا ہے۔ برطانیہ کی حکومت نے حالیہ پابندیوں سے پہلے اعلان کیا تھا کہ اگر روس نے یوکرین کے خلاف کارروائی کی تو اس کی جانب سے روس پر موجودہ پابندیوں میں اضافہ کیا جا سکتا ہے۔ برطانیہ کے دفترِ خارجہ کا کہنا تھا کہ نئے قوانین کے ذریعے برطانیہ کو ’امریکہ اور دیگر اتحادیوں کے ساتھ مل کر اثاثے منجمد کرنے اور سفری پابندیاں لگانے میں مدد ملے گی۔‘


Summary: چین کی کیمونسٹ پارٹی اس وقت 'چار اعتمادی' ڈاکٹرائین یعنی راہ عمل، نظریہ، نظام اور چینی خصوصیات کے ساتھ سوشلزم کو اپنائے ہوئے ہے۔ تاہم حالیہ ماہ میں چین کے ذرائع ابلاغ میں ’تاریخ پر اعتماد‘ کے موضوع پر تبصرے شائع کیے جا رہے ہیں۔

چینی میڈیا ’تاریخ پر اعتماد‘ کے بیانیے کی تشہیر کیوں کر رہا ہے؟

حالیہ ماہ میں چین کے ذرائع ابلاغ میں ’تاریخ پر اعتماد‘ کے موضوع پر تسلسل کے ساتھ تبصرے شائع کیے جا رہے ہیں جس سے یہ اشارہ ملتا ہے کہ حکمران کیمونسٹ پارٹی اس موضوع کی تشہیر کرنا چاہتی ہے۔ چین کی کیمونسٹ پارٹی اس وقت 'چار اعتمادی' ڈاکٹرائین یعنی راہ عمل، نظریہ، نظام اور چینی خصوصیات کے ساتھ سوشلزم کو اپنائے ہوئے ہے۔ تائیوان اور ہانگ کانگ کے ذرائع ابلاغ میں خیال ظاہر کیا جا رہا ہے کہ شاید ’تاریخ پر اعتماد‘ کا خیال چین کی کیمونسٹ پارٹی کے اعتمادی ڈاکٹرائین میں ایک نیا اضافہ ہو گا۔ کچھ مبصرین کا خیال ہے کہ 'تاریخ پر اعتماد' کے خیال کو فروغ  صدر شی جن پنگ کی پوزیشن کو مضبوط کرنے کے لیے دیا جا رہا ہے۔ چین کی کیمونسٹ پارٹی تاریخ پر اعتماد کے ڈاکٹرائن کو چین کی ترقی کا ایسا عمل گردانتی ہے جو ناقابل تنسیخ  ہے۔ کمیونسٹ پارٹی اپنے ممبران سے کہتی ہے کہ وہ پارٹی کی صلاحیت پر یقین رکھیں کہ وہ ملک کو ترقی کی نئی بلندیوں کی اور ملک کو ایک بار عہد شباب میں لے جانے کی مکمل صلاحیت رکھتی ہے۔ حالیہ دنوں میں چین کے ذرائع ابلاغ پر 'تاریخ پر اعتماد' کے نظریے کی ترویج کے حوالے سے سی سی پی پارٹی کے سکول پروفیسر وانگ زوبن نے کہا ہے کہ تاریخ پر اعتماد کا خیال دراصل چار اعتمادی نظریہ کی ایک اور جہت ہے جس پر سوچ و بچار کی ضرورت ہے۔ چین کے ذرائع ابلاغ میں چین کو جدید سوشلسٹ ملک بنانے، کمیونسٹ پارٹی کو نمایاں سیاسی پارٹی بنانے اور حتیٰ کہ تائیوان کے مسئلے کو حل کرنے سے متعلق تبصروں میں بھی ’تاریخ پر اعتماد‘ کے نظریے کو زیر بحث لایا جا رہا ہے۔ 'تاریخ پر اعتماد' کے نظریے کے فروغ کے ذریعے چین کے حکمران لوگوں کو یہ باور کرانے کی کوشش کر رہے ہیں کہ کمیونسٹ پارٹی کی تاریخ شاندار ہے اور کمیونسٹ پارٹی شی جن پنگ کی قیادت میں عظیم کامیابیاں حاصل کرنے کے اہل ہے۔  شین ہائیزیانگ نے اپنے کالم میں لکھا کہ کمیونسٹ پارٹی عظیم حکمران اور مفکر شی جن پنگ کی قیادت میں تاریخ کے اس موقع پر قومی اور پارٹی کے حالات کو صحیح انداز میں پرکھنے کی صلاحیت رکھتی ہے۔ کیمونسٹ پارٹی کے ترجمان روزنامہ پیپلز ڈیلی میں شائع ہونے والے ایک تبصرے میں کہا گیا ہے کہ کیمونسٹ پارٹی کی سو سالہ تاریخ اسے لوگوں کو  متحد کرنے اور نئے منزل اور نئی کامیابیوں حاصل کرنے کا اعتماد فراہم کرتی ہے۔ جس انداز میں 'تاریخ پر اعتماد 'کے خیال کو فروغ دیا جا رہا ہے اس سے لگتا ہے کہ 'تاریخ پر اعتماد' کے خیال کو سی سی پی کی کانگریس میں پانچ اعتماد ڈاکٹرائن کا حصہ بنا لیا جائے گا جس سے صدر شی جن پنگ کی پارٹی مضبوط ہو جائے گی اور ان کا اقتدار 2022 سے بھی آگے بڑھ سکتا ہے۔


Summary: سڑکوں اور ہائی ویز پر مشتمل مواصلاتی نظام کی تعمیر سے قبل گلگت بلتستان سمیت ملک کے بیشتر شمالی علاقے دنیا بھر سے کٹے ہوئے تھے اور یہاں مقامی افراد کا طرز زندگی صدیوں پرانے طریقوں کے مطابق چلتی تھی۔

شاہراہِ قراقرم جس کی تعمیر کے دوران ’چند فوجی جوانوں کے ہاتھ کاٹنے پڑے‘

سڑکوں اور ہائی ویز پر مشتمل مواصلاتی نظام کی تعمیر سے قبل گلگت بلتستان سمیت ملک کے بیشتر شمالی علاقے دنیا بھر سے کٹے ہوئے تھے اور یہاں مقامی افراد کا طرز زندگی صدیوں پرانے طور طریقوں کے مطابق چلتا تھا۔  وہ کہتے ہیں کہ ’دوسرے دن میں نے جب پوچھا کہ یہ سڑک بننی کہاں ہے تو بتایا گیا کہ چین کی سرحد سے شروع کر کے گلگت لانی ہے۔ میں نے کہا کہ اگر چین سے یہاں لانی ہے تو یہ علاقہ تو دس ہزار فٹ سے بھی زیادہ بلندی پر ہو گا۔ آپ مجھے جگہ کا نام بتائیں تاکہ میں نقشے میں اس علاقے کی بلندی دیکھ سکوں۔ تو انھوں نے مسکرا کر کہا کہ ابھی تم نقشے میں خنجراب ڈھونڈنا۔ بڑی مشکل سے اگلے روز خنجراب ڈھونڈا تو نقشے کے مطابق اس کی اونچائی 16 ہزار پانچ سو فٹ تھی۔‘  ’جما دینے والی سردی، بلندی پر آکسیجن کی کمی اور یہاں سے مرکزی کمانڈ تک رابطوں کا کوئی ذریعہ نہ ہونا سب سے بڑے مسائل تھے۔ ابتدائی دنوں میں ہی ایسے واقعات ہوئے کہ فراسٹ بائٹ کے باعث یہاں تعینات بعض اہلکاروں کے ہاتھ کاٹنے پڑے۔‘ ’پہلے تو وہ خوفزدہ تھے مگر جب ان کو نوکریاں ملیں، پیسے ملنا شروع ہوئے اور ان کی زندگی کا نظام تبدیل ہونا شروع ہوا تو یہ ان کے لیے ایک بہت بڑی تبدیلی تھی۔ اور پھر ان کے حالات بہتر ہوتے گئے۔‘ بی بی سی سے بات کرتے ہوئے انھوں نے کہا کہ یہاں بعض مقامات پر چھوٹی، کچی اور موسمی سڑکیں تو موجود تھیں مگر گلگت میں قراقرم ہائی وے کی تعمیر نے یہاں زندگی تبدیل کر دی۔ ’قراقرم ہائی وے بنی تو گلگت کے اردگرد کے علاقے بھی ملک کے دیگر حصوں سے جڑ گئے۔ پھر سیاحت بڑھی، کاروبار پھیلے اور لوگوں نے ترقی کی۔‘ 'لوگوں نے بہت خوشی منائی۔ کئی تو ایسے تھے جنھوں نے کبھی گاڑی دیکھی ہی نہیں تھی، کچھ لوگ کراچی گئے تھے اور وہ گاڑیوں سے مانوس تھے لیکن خاص طور پر خواتین، جن کا کہیں آنا جانا ہی نہیں تھا، ان کے لیے یہاں گاڑیاں آنا ایک عجیب اور انوکھی بات تھی۔‘ ’یہ ہمالیہ اور قراقرم کے سنگم پر بہت بلندی کا علاقہ ہے۔ قرقرام ہائی وے بننے سے اب ایسا لگتا ہے جیسے ایک بند کمرے میں کھڑکی کھل گئی ہو۔ بہت بڑی تبدیلی آئی۔ قراقرم ہائی وے سے ہمارا وسیع دنیا کے ساتھ تعلق قائم ہوا۔‘


Summary: پاکستان میں ایک عام صارف کو آج سے ایک لیٹر پیٹرول 159 روپے 86 پیسے میں ملے گا اور ملک میں پیٹرول کی قیمت تاریخ کی بلند ترین سطح پر آ گئی ہے لیکن ان قیمتوں میں اضافے کا عالمی منڈی کی قیمتوں سے کیا تعلق ہے؟

پیٹرول مزید 12 روپے مہنگا: عالمی منڈی میں تیل کی قیمتوں کی کیا صورتحال ہے؟

پاکستان کی وفاقی حکومت کی جانب سے گذشتہ شب پیٹرول کی قیمت میں 12 روپے کا اضافہ کیا گیا ہے جس کے بعد یہ تاریخ کی بلند ترین سطح پر آ گئی ہے۔ پاکستان میں ایک عام صارف کو آج سے ایک لیٹر پیٹرول 159 روپے 86 پیسے میں ملے گا جبکہ ہائی سپیڈ ڈیزل کی قیمت میں تقریباً 10 روپے کے اضافے کے بعد ایک لیٹر ڈیزل کی قیمت 144 روپے 62 پیسے سے بڑھ کر اب 154 روپے 15 پیسے کر دی گئی ہے۔ عالمی منڈی میں خام تیل کی موجودہ قیمتیں 2014 کے بعد بلند ترین سطح پر پہنچی ہیں جس کا براہِ راست اثر پاکستان میں بھی پٹرولیم مصنوعات پر آ رہا ہے۔ زاہد میر نے بتایا کہ پاکستان میں ڈیزل اور پٹرول کی قیمتوں کا تعین عالمی مارکیٹ میں خام تیل کی عالمی منڈی میں قیمتوں کی بجائے تیار ڈیزل و پٹرول کی قیمتوں پر کیا جاتا ہے۔ زاہد میر کہتے ہیں کہ یہ بات تو صحیح ہے کہ عالمی منڈی میں قیمتوں میں بہت زیادہ اضافہ دیکھنے میں آیا ہے اور اگر حکومت پاکستان بھی ملک میں قیمت بڑھاتی ہے تو اس کی سمجھ آتی ہے کیونکہ مہنگا ڈیزل و پیٹرول خرید کر اسے سستا نہیں بیچا جا سکتا۔ حکومت کی جانب سے 31 جنوری کو تیل کی مصنوعات کی قیمتوں میں اضافے کی سمری مسترد کی گئی تو حکومت نے دعویٰ کیا کہ حکومت نے عالمی منڈی میں قیمتوں کے اضافے کو عوام پر منتقل کرنے کی بجائے اس کا بوجھ خود سہا ہے۔ زاہد میر نے اس سلسلے میں کہا کہ حکومتی ٹیکسوں کے علاوہ صارفین کو جس قیمت پر تیل بیچا جاتا ہے اس میں آئل مارکیٹنگ کمپنیوں کے ساتھ ڈیلرز کا منافع بھی شامل ہے جو ایک لیٹر پٹرول پربالترتیب 3.68 روپے اور 4.90 ہے۔ عارف حبیب لمٹیڈ میں معاشی امور کی تجزیہ کار ثنا توفیق نے بی بی سی اردو سے بات کرتے ہوئے بتایا کہ اگر تیل کی قیمتوں کا ملک میں مہنگائی پر اثر کا جائزہ لیا جائے تو یہ ظاہر ہوتا ہے کہ اگر بیرونی منڈی میں ایک بیرل میں پانچ ڈالر کا اضافہ ہو تو اس کا براہ راست اثر ملک میں 27 بیسز پوانٹنس کی صورت میں ہوتا ہے یعنی مہنگائی کی شرح 0.27 فیصد بڑھتی ہے جو کہ براہ راست اثر ہے۔ پاکستان میں حکومت کی جانب سے تیل کی قیمتوں میں اضافے کا امکان تو موجود تھا لیکن 12 روپے تک کے ریکارڈ اضافے کے اعلان کے ساتھ ہی سوشل میڈیا پر صارفین نے اپنا احتجاج ریکارڈ کروانا شروع کر دیا۔ تیل اور پٹرول کی بڑھتی قیمتیں ایک عام صارف کی جیب پر کتنی مہنگی پڑ رہی ہیں، اس کا اندازہ شیخ حسین کے ٹوئٹر پر اس بیان سے کیا جا سکتا ہے جس میں انھوں نے لکھا کہ اب سے 'پیٹرول پمپ کی بجائے کسی سونار کی دکان سے پیٹرول لینا پڑے گا۔'


Summary: تقریباً ایک دہائی پر محیط تناؤ کو ختم کرتے ہوئے ترکی کے صدر طیب اردوغان نے متحدہ عرب امارات پہنچے ہیں اور ماہرین کے مطابق اب وقت کے ساتھ یوں محسوس ہوتا ہے کہ دونوں ممالک کے تعلقات میں بہتری آ رہی ہے۔ ایسا لگتا ہے کہ صدر اردوغان نے فیصلہ کیا ہے کہ خطے میں ترکی کے مخالفین کے ساتھ تنازعات کو ختم کر کے ایک نیا راستہ کھولا جائے۔

ترکی اپنے ’سابقہ حریف‘ یو اے ای سے دوریاں کم کرنے کے لیے کوشاں کیوں ہے؟

تقریباً ایک دہائی پر محیط تناؤ کو ختم کرتے ہوئے ترکی کے صدر طیب اردوغان نے متحدہ عرب امارات پہنچے ہیں اور ماہرین کے مطابق اب وقت کے ساتھ یوں محسوس ہوتا ہے کہ دونوں ممالک کے تعلقات میں بہتری آ رہی ہے۔ ترک صدر رجب طیب اردوغان نے متحدہ عرب امارات کے اپنے طے شدہ دورے سے قبل کہا تھا کہ امن کے اقدامات اور علاقائی تعاون کو آگے بڑھانے کا وقت آ گیا ہے۔ صدر اردوغان کا اس تاریخی دورے پر ابو ظہبی کے ولی عہد محمد بن زید النہیان نے استقبال کیا اور اس موقع پر میڈیا سے بات کرتے ہوئے صدر اردوغان نے کہا کہ یہ دورہ ’متحدہ عرب امارات کے ساتھ اگلے پچاس برس کی دوستی اور بھائی چارے کی بنیاد رکھنے میں اہم ثابت ہو گا۔‘ خلیج ٹائمز کے مطابق صدر اردوغان نے اس بات پر زور دیا کہ ترکی اور اماراتی تعلقات مضبوط ہو رہے ہیں اور ان کا دورۂ ابوظہبی دونوں ممالک کے درمیان تعاون اور تعلقات میں مزید بہتری کا باعث بنے گا۔ ماضی میں انقرہ ایک سے زیادہ مرتبہ ابوظہبی پر کرد ملیشیا کی حمایت کا الزام بھی عائد کر چکا ہے۔ ترکی نے متحدہ عرب امارات پر الزام عائد کیا تھا کہ وہ شمالی شام، یونان، قبرص اور اسرائیل کے ساتھ اتحاد بنا کر کرد ملیشیا کو پیسہ اور ہتھیار فراہم کرتا ہے۔ ایسا لگتا ہے کہ صدر اردوغان نے، جو اپنے ملک میں اقتصادی بحرانوں کا سامنا کر رہے ہیں اور یہ بحران اگلے برس ہونے والے انتخابات میں ان کے تیسری مرتبہ صدر بننے کی راہ میں رکاوٹ بن سکتے ہیں، فیصلہ کیا ہے کہ خطے میں ترکی کے مخالفین کے ساتھ تنازعات کو ختم کر کے ایک نیا راستہ کھولا جائے۔ صدر اردوغان کے دفتر نے تصدیق کی تھی کہ اسرائیلی صدر رواں ماہ انقرہ کا دورہ کریں گے۔ صدر اردوغان رواں ماہ کے آخر میں سعودی عرب کا بھی دورہ کرنے والے ہیں، جس سے ظاہر ہوتا ہے کہ وہ ابوظہبی سے ایک بڑی سفارتی تحریک شروع کریں گے اور اس میں دیگر ممالک بھی شامل ہو سکتے ہیں۔ اب جب متحدہ عرب امارات اور ترکی اپنے تنازعات کی تاریخ مٹانے کی کوشش کر رہے ہیں تو میڈیا میں بیانات میں بھی نرمی آئی ہے اور ان خبروں کی ویب سائٹس سے بھی پابندی ختم کی جا رہی ہے جن پر پہلے رسائی ممنوع تھی۔  متحدہ عرب امارات اور ترکی کے مرکزی بینکوں نے الگ الگ بیانات میں کہا ہے کہ انھوں نے تقریباً پانچ بلین ڈالر کا مشترکہ کرنسی ایکسچینج کا معاہدہ کیا ہے، جو انقرہ کو درپیش اقتصادی مشکلات میں مدد کا ایک ممکنہ ذریعہ فراہم کرے گا۔ ابوظہبی سیکیورٹیز ایکسچینج نے استنبول سٹاک ایکسچینج کے ساتھ شراکت داری کا معاہدہ بھی کیا تھا جس کا مقصد دونوں ممالک کے درمیان سٹریٹجک تعاون کو بڑھانا اور متحدہ عرب امارات اور ترکی میں مالیاتی خدمات کے شعبے کو ترقی دینا ہے۔


Summary: محبت کے اس مہینے یعنی فروری میں عمومی طور پر دکھائی دینے والی ہلچل مٹ گئی ہے۔ پہلے کورونا کی وبا کا خوف اور پھر دنیا بھر میں لاک ڈاؤن کی پابندیوں کے ساتھ ساتھ ہر جگہ رہنے والے لوگ اپنے چاہنے والوں کو کھو دینے کے بعد اس غم سے باہر آنے کی جدوجہد سے گزر رہے ہیں۔ ایسے میں سوال یہ ہے کہ کیا نوجوانوں نے ویلنٹائنز ڈے پر تحائف خریدنے بند کر دیے ہیں؟

ویلنٹائن ڈے: کورونا کی وبا نے انڈیا میں محبت کا بازار کیسے بدل دیا؟

محبت کے اس مہینے یعنی فروری میں عمومی طور پر دکھائی دینے والی ہلچل مٹ گئی ہے۔ پہلے کورونا کی وبا کا خوف اور پھر دنیا بھر میں لاک ڈاؤن کی پابندیوں کے ساتھ ساتھ ہر جگہ رہنے والے لوگ اپنے چاہنے والوں کو کھو دینے کے بعد اس غم سے باہر آنے کی جدوجہد سے گزر رہے ہیں۔ یہ جدوجہد ہم سب کی ہے اور ہمارے اردگرد کے ان لوگوں کی بھی جو محبت کو زندہ رکھنے کا ذریعہ بنتے ہیں، لیکن جو تمام تر کوششوں کے بعد بھی لاک ڈاؤن کے جھٹکے سے نہیں نکل پاتے۔ درحقیقت سڑک کے کنارے پھولوں کو خوبصورت گلدستوں، چھوٹی بیکریوں اور چاکلیٹ اور گفٹ کی شکل دے کر بیچنے والے دکاندار کورونا کی وبا آنے سے پہلے ہی ای کامرس کی دنیا کا مقابلہ کرنے کی کوشش کر رہے ہیں۔ کورونا وائرس کی وجہ سے لوگ ہجوم میں جانا پسند نہیں کر رہے اور اس کا براہ راست اثر ان لوگوں پر پڑ رہا ہے جو اپنی دکانیں سجا کر گاہکوں کی امید لگائے بیٹھے ہیں۔ ایسے میں سوال یہ ہے کہ کیا نوجوانوں نے ویلنٹائنز ڈے پر تحائف خریدنے بند کر دیے ہیں؟ بہار کے دربھنگہ ضلع میں رہنے والی 19 سالہ طالبہ نکیتا نکیتا وہاں کے ایک کالج سے انگلش آنرز کی تعلیم حاصل کر رہی ہیں۔وہ کہتی ہیں کہ پچھلے سال انھوں ویلنٹائن ڈے کے موقع پر اپنے دوست کو آن لائن تحفہ بھیجا گیا کیونکہ وہ خود کہیں اور تھیں۔  'میں اپنے منگیتر کے لیے کچھ آف لائن خریدوں گی۔ آن لائن ہم صرف چیزیں خرید سکتے ہیں۔ اسے محسوس نہیں کر سکتے۔ اب کون جانتا ہے کہ چیزیں اصل میں کیسی ہوں گی۔ آن لائن رہنے سے بہتر ہے کہ اس دن مزہ کریں، دکان پر جائیں، اور اپنی پسند کی کوئی چیز خرید لیں۔' ویلنٹائن ویک میں فروخت کے حوالے سے ای کامرس ویب سائٹ فلپ کارٹ سے جب سوال کیا گیا تو ان کا کہنا تھا کہ کمپنی نے چھوٹے دکانداروں کو فروغ دینے کے لیے گذشتہ سال 'شاپسی' (Shopsy)  ے نام سے ایک ایپ شروع کی تھی اور لوگ فلپ کارٹ کی طرح اس ایپ پر بھی خریداری کر سکتے ہیں۔ کمپنی کا کہنا تھا کہ ویلنٹائنز کے ہفتے میں اب تک ایپ پر ٹریفک ڈیڑھ گنا بڑھ چکی ہے اور اس عرصے میں پھول، انگوٹھیاں، جوڑے، ٹی شرٹس، کھلونے اور فیشن کے لوازمات اس ہفتے میں سب سے زیادہ فروخت ہونے والے آئٹم ہیں۔ ویلنٹائن ڈے ہر سال 14 فروری کو سینٹ ویلنٹائن کے اعزاز میں منایا جاتا ہے لیکن انڈیا میں محبت کے اس تہوار نے 1992 کے آس پاس نوجوانوں کی توجہ حاصل کی۔ ایک اور تحقیقی رپورٹ میں بتایا گیا کہ ای کامرس ویب سائٹس پر بھاری رعایت اور مختلف قسم کی مصنوعات حاصل کرنے کی سہولت اور 24 گھنٹے ہوم ڈیلیوری نے قدرے چھوٹے شہروں میں رہنے والے صارفین کو بھی اپنی طرف متوجہ کیا ہے۔


ترکی میں معاشی مشکلات اردوغان کے لیے کتنا بڑا مسئلہ بن سکتی ہیں؟

چند ماہ قبل تک ترکی میں جہاں لوگ اپنا تھیلا بھر کر راشن، سبزی اور گوشت لاتے تھے، اب اتنی ہی رقم میں ان کے تھیلے خالی ہوتے ہیں۔ پلیٹوں سے گوشت غائب ہو گیا ہے اور کئی خاندانوں کے لیے گھر چلانا مشکل ہو گیا ہے۔ اقتصادی ماہرین کا کہنا ہے کہ مہنگائی کو کنٹرول کرنے کے لیے سینٹرل بینک سود کی شرح میں اضافہ کرے لیکن تُرکی میں ایسا نہیں ہو رہا کیونکہ صدر رجب طیب اردوغان شرح سود میں اضافے کے خلاف ہیں۔ وہ کہتی ہیں کہ ’مہنگائی کے ساتھ خاندانوں کے لیے مسائل بڑھتے جا رہے ہیں۔ لوگ سوال کرنے لگے ہیں کہ کیا انھیں پانی گرم کرنے کے لیے گیس یا بجلی استعمال کرنے کے لیے بھی اپنے گھر کے بجٹ میں بھی کٹوتی کرنا پڑے گی۔ لوگ مایوس اور پریشان ہیں اور مزید قرض لے کر اپنی ضروریات پوری کر رہے ہیں۔‘ اناج، سبزیوں اور گوشت کی پیداوار کے حوالے سے ترکی کا کہنا ہے کہ ترکی اپنی ضروریات کا بیشتر حصہ خود پیدا کرتا ہے لیکن اس کے لیے وہ کھاد جیسی چیزیں درآمد کرتا ہے۔ ان کی پارٹی میں طویل عرصے تک اقتدار میں رہنے سے بڑی تبدیلیاں آئی ہیں۔ بہت سے پرانے رہنما الگ تھلگ ہو گئے ہیں اور ان کی جگہ ان کے حامیوں نے لے لی ہے۔ یہ وہ رہنما ہیں جنھیں اردوغان سے وفاداری کی وجہ سے اہم عہدے ملے۔ ان کی مدد سے اردوغان سیاست کے جمہوری ڈھانچے کو بدل رہے ہیں اور یہاں پارلیمانی نظام کے بجائے مضبوط صدر راج نافذ کر دیا گیا ہے۔‘ گذشتہ ایک سال کے دوران ترک کرنسی لیرا کی قیمت ڈالر کے مقابلے میں 44 فیصد کم ہو گئی ہے۔ معاشی ماہرین کا مشورہ ہے کہ بڑھتی ہوئی مہنگائی کو روکنے کے لیے شرح سود میں اضافہ کیا جانا چاہیے لیکن اردوغان چاہتے ہیں کہ شرح سود کم رہے۔ یہ اس وقت معیشت کو درپیش سب سے بڑا چیلنج ہے۔ دیکھا جائے تو کم شرح سود اور خرچ کرنے کی آزادی انتخابات کی دوڑ میں اردوغان کے لیے بہت اہم ہے لیکن اس کے علاوہ ایک اور وجہ بھی ہے اور وہ یہ کہ اس سے اپوزیشن کی طاقت کو ختم کرنا آسان ہے۔ گلشین کا کہنا ہے کہ ’ابھی یقین سے کچھ نہیں کہا جا سکتا لیکن ایسا لگتا ہے کہ گذشتہ دو دہائیوں میں پہلی بار اپوزیشن بڑے پیمانے پر اردوغان کے خلاف اتحاد پیدا کرنے میں کامیاب ہو رہی ہے۔ جیسے جیسے مہنگائی بڑھ رہی ہے، اردوغان کی مخالفت بڑھ رہی ہے۔  صدر اردوغان کی اقتصادی پالیسی کا نتیجہ ہے کہ ترکی میں عام آدمی کے لیے گھر چلانا دن بہ دن مہنگا ہوتا جا رہا ہے۔ مہنگائی کی وجہ سے نہ تو طلبا کی تعلیمی ضروریات پوری ہوتی ہیں اور نہ ہی تاجر پیداوار میں استعمال ہونے والی چیزیں خریدنے کے قابل ہو رہے ہیں۔


انڈیا میں جوڑے کی فیس بک لائیو میں خودکشی کی کوشش: ’میری موت کے ذمہ دار مودی ہوں گے‘

راجیو تومڑ نے فیس بک پر لائیو ویڈیو کے دوران خود کشی کی کوشش کی انڈیا کی ریاست اتر پردیش کے ضلع باغپت میں جوتوں کے ایک تاجر اور انکی بیوی نے فیس بک لائیو ویڈیو کے دوران زہر کھا کر خود کشی کرنے کی کوشش  کی جس کے بعد تاجر تشویشناک حالت میں ہسپتال میں داخل ہیں جبکہ انکی بیوی نے علاج کے دوران دم توڑ دیا۔ واقعے کے بعد لوگ انھیں فوراً ہسپتال لے گئے جہاں راجیو کی جان تو بچ گئی اور فی الحال وہ آئی سی یو میں داخل ہیں لیکن ان کی بیوی کو نہیں بچایا جا سکا۔  اس واقعہ کے بارے میں بی بی سی نے باغپت ضلع کے بی جے پی عہدیداروں سے بات کرنے کی کوشش کی لیکن انھوں نے انتخابات کی مصروفیت کا حوالہ دیتے ہوئے انکار کردیا۔ لائیو ویڈیو کے دوران راجیو تومڑ نے حکومت کی جی ایس ٹی اور نوٹ بندی کی پالیسیوں پر تنقید کی تھی۔ ان کی بیوی پونم تومڑ روتے ہوئے انھیں منانے کی کوشش کرتی ہیں۔ وہ انکے منہ میں انگلی ڈال کر زہر نکالنے کی کوشش کرتی ہے جس پر تومڑ کہتے ہیں، 'میری موت کے ذمہ دار مودی ہوں گے'۔ لائیو ویڈیو میں راجیو تومڑ کہتے ہیں 'میں یہ نہیں کہتا کہ مودی نے سارے کام خراب کیے ہیں۔ لیکن چھوٹے دکاندار اور کسانوں کے لیے انکا رویہ ٹھیک نہیں ہے۔ میری بیوی اور بچوں کا جو بھی ہوگا، میں اوپر والے میں یقین رکھتا ہوں، مودی کو اوپر والے میں یقین ہو یا نہ ہو'۔ ویڈیو میں ان کی اہلیہ انھیں بچاتے ہوئے نظر آ رہی ہیں لیکن زہر کھاتے ہوئے نہیں دکھائی دیں۔ البتہ راجیو کی اہلیہ پونم کی موت کن حالات میں ہوئی اس کے بارے میں پولیس نے ابھی تک واضح معلومات نہیں دی ہیں۔ علاقے کے ایک رہائشی چوہدری نے بی بی سی کو بتایا کہ 'ہم نے ویڈیو دیکھی ہے۔ راجیو نے حالات سے تنگ آکر جان قربان کرنے کی کوشش کی۔ حکومت کو تاجروں اور بے روزگاروں کے بارے میں سوچنا چاہیے، ہم حکومت سے اس خاندان کی دیکھ بھال کے لیے معاوضے کا مطالبہ کرتے ہیں۔‘ راجیو کے ایک جاننے والے ستویر سنگھ کا کہنا ہے کہ 'جو کچھ ہوا، راجیو پہلے ہی لائیو میں بتا چکے ہیں۔ حالانکہ انھوں نے خاندان کی مالی مجبوریوں کا کبھی ذکر نہیں کیا۔ فی الحال ہم کچھ کہنے کی پوزیشن میں نہیں ہیں لیکن یہ حقیقت ہے کہ وہ مالی طور پر پریشان تھے۔‘ ضلع باغپت کی تاجر یونین کے صدر ارون تومڑ کا کہنا ہے کہ 'راجیو نے بار بار کہا ہے کہ وہ انڈیا کے وزیر اعظم نریندر مودی کی کاروباریوں سے متعلق پالیسیوں سے تنگ آکر اور قرض میں ڈوب کر یہ قدم اٹھا رہا ہوں۔ وہ بار بار یہی کہہ رہے تھے۔‘


Summary: وزیر اعظم عمران خان نے دس بہترین کارکردگی دکھانے والی وزارتوں میں تعریفی اسناد تقسیم کی ہیں۔ وفاقی وزیر برائے مواصلات مراد سعید پہلے نمبر پر آ گئے۔ فواد چوہدری پہلی دس پوزیشن میں کہیں بھی نہیں۔ انھوں نے وضاحتیں بھی دیں۔ مگر سوشل میڈیا صارفین نے اس تقسیم اسناد کی تقریب کو کچھ اپنے انداز میں ہی دیکھا ہے۔

’گذشتہ تین برس میں ٹول ٹیکس دگنا ہو گیا ہے اور اس پر پھر انھیں تعریفی سند بھی تھما دی گئی‘

’سزا اور جزا کے بغیر کوئی نظام کامیاب نہیں ہو سکتا، میں وفاقی وزیر مراد سعید کو مبارکباد پیش کرتا ہوں کہ اُن کی وزارت کارکردگی میں پہلے نمبر پر رہی۔ سب سے نوجوان وزیر اور سب سے بہتر پرفارمنس۔‘ یہ الفاظ وزیراعظم عمران خان کہ ہیں جو انھوں نے دس بہترین وفاقی وزارتوں کی رینکنگ کی تقریب سے اپنے خطاب کے دوران ادا کیے۔ وزیر اعظم کے اس اعلان کے بعد سوشل میڈیا پر بھی مراد سعید کی کارکردگی پر تبصرے کرنے والوں کا جیسے تانتا بندھ گیا ہو۔ مگر پہلے ایک نظر دوڑاتے ہیں کہ دس وزارتوں پر جنھیں وزیراعظم سے بہترین کارکردگی کا ایوارڈ موصول ہوا ہے۔ ان دس وزارتوں میں وزارت مواصلات پہلے نمبر پر، اسد عمر کی وزارت پلاننگ کا دوسرا نمبر، یہ ریکنگ جاری کرنے والے شہزاد ارباب کی غربت کے خاتمے کی وزارت نے تیسرا، شفقت محمود کی وزارت تعلیم نے چوتھا، شیریں مزاری کی وزارت برائے انسانی حقوق نے پانچواں نمبر حاصل کیا ہے۔ چھٹے، ساتویں اور آٹھویں نمبر پر وزارت صنعت و پیداوار، نیشنل سکیورٹی ڈویژن اور کامرس اور تجارت کی وزارتیں ہیں۔ اگرچہ وزیر اعظم عمران خان نے اس رینکنگ کو میعاری قرار دیا ہے مگر پھر بھی سوشل میڈیا پر ان وزارتوں کی کارکردگی کی علیحدہ سے بھی خبر لی جا رہی ہے۔ سوشل میڈیا پر صارفین یہ سوالات پوچھتے نظر آ رہے ہیں کہ یہ اسناد کن بنیادوں پر دی گئی ہیں، ان کی رپورٹ بھی شیئر کی جائے۔  انیل اقبال نامی صارف نے رینکنگ سے متعلق ایک اہم نقطہ اٹھایا۔ انھوں نے لکھا کہ ’جس ملک میں فنانس اتنی ہی اہم ہے جتنی قومی سالمیت، وہاں وزارتِ خزانہ اور اکنامک ڈویژن کا رینک سب سے بُرا ہے۔ ریلوے کو بھی دیکھ لیں، یہ مکمل طور پر قرضوں میں جکڑی ہوئی ہے۔‘ وزیر اعظم عمران خان کی جانب سے کیونکہ پہلی دس پوزیشنوں پر آنے والی وزارتوں میں ہی اسناد تقسیم کی گئیں اس لیے جو وزارتیں یہ اسناد لینے میں ناکام رہیں، ان کے وزرا نے اگلی مرتبہ اچھی کاکردگی کی بات کی جن میں فواد چوہدری بھی شامل ہیں۔ وفاقی وزیرِ اطلاعات و نشریات فواد چوہدری نے ایک ٹویٹ میں کابینہ کی دس وزارتوں کو مبارکباد پیش کی ہے اور ساتھ اس امید کا بھی اظہار کیا کہ وہ اگلی دفعہ اچھی کارکردگی دکھانے والوں میں شامل ہو جائیں گے۔ صارفین کی بڑی تعداد نے مراد سعید کی کارکردگی کو ہی موضوعِ بحث بنایا تاہم کچھ صارفین کی جانب سے وزارتِ ایوی ایشن کو تیسرا نمبر دینے پر سوالات اٹھائے گا۔ صارف محمد بلال نے بھی شکایت کی کہ مراد سعید کے دور میں گذشتہ تین برس میں ٹول ٹیکسز دگنا ہو گیا ہے اور اس پر پھر انھیں تعریفی سند بھی تھما دی گئی۔


Summary: آئی ایم ایف کی جانب سے سٹیٹ بینک آف پاکستان کو تعمیراتی شعبے کے لیے رعایتی قرضوں کی سکیم کے خاتمے کے لیے ایسے وقت کہا گیا ہے جب موجودہ حکومت ملک میں تعمیراتی شعبے کو ترقی دینے کے لیے کوشاں ہے۔

آئی ایم ایف کی رعایتی تعمیراتی قرضوں کے خاتمے کی تجویز کم لاگت مکانوں کے منصوبے کو متاثر کر سکتی ہے؟

آئی ایم ایف کی جانب سے یہ مطالبہ ایسے وقت میں سامنے آیا ہے جب موجودہ حکومت ملک میں تعمیراتی شعبے کو ترقی دینے کے لیے کوشاں ہے۔  مالیاتی اور تعمیراتی شعبوں کے ماہرین آئی ایم ایف کی جانب سے رعایتی قرضے ختم پر زور دینے کو اس شعبے کے لیے منفی قرار دیتے ہیں۔ اگرچہ ماہرین کا کہنا ہے کہ تعمیراتی شعبے کے لیے رعایتی قرضے کی سکیموں کے خاتمے کو  آئی ایم ایف کی جانب سے  فی الحال لازمی شرط قرار نہیں دیا گیا تاہم انھوں نے اس امکان کو مسترد نہیں کیا کہ مستقبل میں یہ آئی آیم ایف کی لازمی شرائط کا حصہ بن سکتا ہے۔ بی بی سی اردو کے رابطہ کرنے پر سٹیٹ بینک آف پاکستان نے آئی ایم ایف کے رعایتی قرضوں کے خاتمے پر بات کرنے سے انکار کیا تاہم وزارت خزانہ نے اس پر تبصرہ کرتے ہوئے کہا ہے کہ ان قرضوں پر سبسڈی دینے سے ملک کے مالیاتی نظام کو کوئی خطرہ نہیں کیونکہ یہ سبسڈی سٹیٹ بینک کی بجائے حکومتِ پاکستان برداشت کر رہی ہے۔ پاکستان کے لیے چھ ارب ڈالر قرضے کے پروگرام کے سلسلے میں ایک ارب ڈالر کی قسط جاری کرنے کی منظوری کے ساتھ بین الاقوامی مالیاتی فنڈ کی جانب ایک سٹاف رپورٹ بھی جاری کی گئی ہے جس میں دوسرے امور کے ساتھ سٹیٹ بینک سے کہا گیا ہے کہ وہ تعمیراتی شعبے میں اپنی رعایتی قرضوں کی سکیموں کو بند کرے۔  وزارت خزانہ کے ترجمان نے مزید بتایا کہ آئی ایم ایف کی جانب سے سٹیٹ بینک سے تعمیراتی شعبے کے لیے رعایتی قرضوں کو ختم کرنے پر جو اصرار کیا گیا ہے وہ ان قرضوں کے خاتمے کی بات نہیں ہے بلکہ بین الاقوامی ادارہ چاہتا ہے کہ یہ سٹیٹ بینک کی بجائے ایک الگ سے قائم ڈویلپنگ فنانشنل انسٹیوٹیشن (ایف ڈی آئی) کرے جس کے لیے بین الاقوامی ادارے نے کہا کہ اس پر کام کیا جائے۔ آئی ایم ایف کی جانب سے سٹیٹ بینک کو تعمیراتی شعبے کے لیے رعایتی قرضے ختم کرنے کے اصرار پر جب مزمل اسلم سے پوچھا گیا کیا یہ آئی ایم ایف کی جانب سے کوئی شرط ہے تو انھوں نے بتایا کہ یہ کوئی پیشگی شرط نہیں ہے کہ جسے پورا کرنا لازمی ہوتا ہے بلکہ یہ ایک تجویز ہے۔ شیخانی نے آئی ایم ایف کے اس مشاہدے کو مسترد کیا کہ مرکزی بینک کی جانب سے رعایتی قرضوں کی سکیم کی وجہ سے مالیاتی نظام کو کوئی خطرہ لاحق ہے جس کی وجہ قرض لینے والوں کی جانب سے اس کی واپسی سے پر نادہندہ ہونا ہے۔ انھوں نے کہا اگر اس شعبے میں دیکھا جائے تو قرض ادائیگی کا تناسب نوے فیصد سے زائد ہے جس کی ایک وجہ یہی ہے کہ قرض لینے والا قسطوں کی ادائیگی کے بعد ایک اثاثے کا مالک بن جاتا ہے۔


Summary: انڈین حکومت کی جانب سے کرپٹو کرنسی کے لین دین پر ٹیکس عائد کیا گیا ہے جس کے بعد ماہرین اسے ملک میں کرپٹو تجارت کو قانونی درجہ دینے کی سمت میں پہلے قدم کے طور پر دیکھ رہے ہیں۔ کیا پاکستان انڈیا کے اس اقدام سے کوئی سبق سیکھ سکتا ہے؟

انڈیا میں کرپٹو کرنسی پر ٹیکس کا نفاذ، کیا پاکستان اس اقدام سے کچھ سیکھ سکتا ہے؟

کرپٹو کرنسی کا لین دین انڈیا اور پاکستان دونوں میں کافی مقبول ہے۔ پاکستان میں ایک طرف کرپٹو کرنسی پر مکمل پابندی کی بات کی جا رہی ہے جبکہ دوسری جانب انڈیا نے گذشتہ ہفتے اعلان کیا ہے کہ کرپٹو کرنسی جیسے ڈیجیٹل اثاثہ جات کے لین دین پر 30 فیصد ٹیکس لگایا جائے گا۔ اس اعلان کو انڈیا میں کرپٹو کرنسی کو قانونی درجہ دینے کی سمت میں پہلے قدم کے طور پر دیکھا جا رہا ہے۔ تو کیا پاکستان انڈیا کے اس اقدام سے کوئی سبق سیکھ سکتا ہے اور کیا انڈیا جیسے اقدامات کرنا پاکستان کے مفاد میں ہو گا؟ اس سوال کا جواب جاننے سے قبل پہلے یہ دیکھتے ہیں کہ انڈیا نے اس ضمن میں کیا تازہ اقدامات کیے ہیں اور پاکستان میں ڈیجیٹل کرنسی کے حوالے سے موجودہ صورتحال اور پالیسی کیا ہے؟ ماہرین کا کہنا ہے کہ کرپٹو کرنسی پر ٹیکس کے اعلان کا مطلب یہ نہیں کہ حکومت نے اسے قانونی قرار دے دیا ہے بلکہ یہ اس سمت میں پہلا قدم ہے۔ لیکن لوگ یہ کیوں کہہ رہے ہیں کہ ٹیکس کے اعلان کے بعد انڈیا میں کرپٹوکرنسی کا راستہ صاف ہو گیا ہے؟ وہ کہتے ہیں کہ ‘اس کی وجہ یہ ہے کہ لوگ پیشگوئی کر رہے ہیں کہ یہ کرپٹو کو قانونی بنانے کی سمت میں پہلا قدم ہے۔‘ لیکن اس میں مسئلہ یہ ہے کہ حکومت نے ہر منتقلی پر 30 فیصد کا ٹیکس عائد کیا ہے نہ کہ ہر فروخت پر، جس سے اسے ٹریس کرنا آسان ہو گا۔ کھرانہ کہتے ہیں کہ ’حقیقت یہ ہے کہ زیادہ تر منتقلی فروخت ہی ہوتی ہے لیکن اس اعلان کے بعد شاید اگر مجھے اپنے ہی ایک والیٹ سے دوسرے والیٹ میں منتقلی کرنی ہو تو اب میں شاید ایسا نہیں کروں گا۔‘ پاکستان میں حکام کی جانب سے کرپٹو کرنسی کے حوالے سے جو رپورٹ سندھ ہائی کورٹ میں جمع کروائی گئی تھی، اس میں کہا گیا تھا کہ اس میں فراڈ کے خطرے کی وجہ سے اس پر پابندی عائد ہونی چاہیے۔ انھوں نے کہا کہ ‘ابھی آپ کو فکر یہی ہے کہ کرپٹو کے لیے ڈالر خریدنا پڑتا ہے اور ڈالر ملک سے باہر جاتے ہیں۔ اگر آپ کا اپنا ایک مستحکم ڈیجیٹل کوائن ہو جس کی قیمت پاکستانی روپے کہ ساتھ منسلک ہو تو آپ یہ کر سکتے ہیں کہ جو پاکستانی شہری کرپٹو کرنسی کا لین دن کرنا چاہیے ہیں وہ یہ کوائن خریدیں اور پھر آگے اس سے دوسری کرنسی خریدیں۔۔۔ (اور) پاکستانی روپے کے کوائن میں تبدیل کر کے پیسے حاصل کیے جا سکیں۔‘ سید عون کا کہنا تھا کہ ایک اور سبق جو پاکستانی حکومت کو انڈیا سے سیکھنا چاہیے وہ یہ ہے کہ ٹیکس لگانے سے آپ صرف کرپٹو کرنسی کی تجارت کو قانونی حیثیت دے رہے ہیں، بطور کرنسی اس کے استعمال کو نہیں۔


Summary: ماہرین کا کہنا ہے کہ معاملات اب خاصے مختلف ہیں اور اس کی بنیادی وجہ اس حقیقت پسندانہ سوچ کا فقدان ہے جو ان منصوبوں کی شروعات میں حکومتی حلقوں میں نہیں دیکھا گیا تھا۔

کیا پاکستان کے لیے سی پیک آج بھی اتنا ہی اہم ہے جتنا معاہدے کے آغاز میں تھا؟

ان تمام بیانات سے ایک بار پھر یہ تاثر مل رہا ہے کہ جیسے سی پیک کے تحت منظور شدہ منصوبے اب بھی اتنے ہی اہم ہیں جتنے شروعات میں تھے اور ان پر کام اسی طرح چل رہا ہے جیسے پہلے چل رہا تھا۔  تاہم زمینی حقائق ہمیں اس منصوبے کے بارے میں کیا بتاتے ہیں اور ان منصوبوں کے تحت کتنا کام ہو چکا ہے اور اب کتنا باقی ہے؟ کیا پاکستان کے لیے ان منصوبوں کی آج بھی اتنی ہی اہمیت ہے جتنا کہ اس معاہدے کے طے پانے کے وقت تھی؟ اس سوال کا جواب دیتے ہوئے زیادہ تر ماہرین کا کہنا ہے کہ معاملات اب خاصے مختلف ہیں اور اس کی بنیادی وجہ اس حقیقت پسندانہ سوچ کا فقدان تھا جو ان منصوبوں کی شروعات میں حکومتی حلقوں میں نہیں دیکھا گیا تھا۔ اس کے علاوہ کچھ عناصر ایسے بھی ہیں جن کا اثر سی پیک کے تحت منصوبوں پر براہِ راست پڑ رہا ہے۔  اس دوران سی پیک کے بارے میں ’گیم چینجر‘، ’فیٹ چینجر‘ جیسے الفاظ کئی بار استعمال کیے گئے لیکن اس کے بارے میں سرگودھا یونیورسٹی میں پاکستان انسٹیٹیوٹ آف چائنا سٹڈیز کے ڈائریکٹر ڈاکٹر فضل الرحمان نے کہا کہ ’سی پیک کو بہت سیاسی بنا دیا گیا۔ جس کے نتیجے میں اس سے کئی زیادہ امیدیں کی جا رہی ہیں اور منصوبوں میں تاخیر کے باعث کہا جاتا ہے کہ سی پیک اس طرح کار آمد ثابت نہیں ہو پا رہا جتنا سوچا تھا۔‘ ان کے مطابق اس کے علاوہ تھر کوئلے کے منصوبہ جس رفتار سے پہلے چل رہے تھے اب بھی ویسے ہی چل رہے ہیں۔ لیکن دوسری جانب توانائی کے شعبے میں قرض کی شرح محدود کرنے کے لیے ان منصوبوں کو روکا جا رہا ہے یا اس رفتار کے ساتھ عمل میں نہیں لایا جا رہا جیسا کہ حکومتی دعوے کیے جا رہے تھے۔  ’نئے حکومتی حلقوں میں تاثر یہی تھا کہ پاکستان کا رجحان چین کی طرف بہت زیادہ ہے جسے بیلنس کرنے کی ضرورت ہے کیونکہ اس سے پہلے ترقیاتی اور معاشی کاموں کے حل کے لیے پاکستان کا رجحان امریکہ اور یورپ کی طرف رہا ہے۔‘  چین کی طرف پاکستان کے اس جھکاؤ کو ’بیلنس‘ کرنے کے لیے سعودی ولی عہد محمد بن سلمان کو وزیرِ اعظم عمران خان نے دعوت دے کر پاکستان بلایا تاہم حکومتی ترجمان کے مطابق پاکستان کو جلد احساس ہو گیا کہ چین ترقیاتی منصوبوں کے لیے سیاسی شرط نہیں رکھتا۔ یعنی انسانی حقوق کی پامالی کو روکنے، ملک میں مختلف مذہبی اقلیتوں کے حقوق کی بات نہیں کرتا۔ حکومتی ترجمان نے کہا کہ ان دو سال میں حکومت کو اندازہ ہوا کہ ترقیاتی منصوبوں کے لیے چین اور مالیاتی فنڈ کے لیے آئی ایم ایف بہتر ہیں۔ تاہم اس وقت سوال ان دونوں آپشن کو ساتھ لے کر چلنے کا ہے۔


Summary: ٹیکس ماہرین اور معاشی امور کے صحافیوں کا کہنا ہے کہ آئی ایم ایف جب اصلاحات کی بات کرے تو اس کا مطلب ٹیکس میں اضافہ اور چھوٹ کا خاتمہ ہوتا ہے تاہم حکومت کا کہنا ہے کہ اس کا مطلب صرف مختلف شعبوں کو حاصل ٹیکس چھوٹ کا خاتمہ ہے۔

آئی ایم ایف کا پرسنل ٹیکس میں اضافے پر زور، کیا تنخواہ دار طبقے کو اضافی ٹیکس دینا پڑے گا؟

حکومت کی جانب سے اس بارے میں کہا گیا ہے کہ اس کا مصداق تنخواہ دار طبقہ نہیں بلکہ بہت سارے شعبوں میں انکم ٹیکس کی چھوٹ ہے جسے ختم کرنے کی بات کی گئی ہے اور آئی ایم ایف اس انکم ٹیکس چھوٹ خاتمہ چاہتا ہے۔  تاہم پاکستان میں ٹیکس امور کے ماہرین اور اس شعبے پر رپورٹنگ کرنے والے افراد کے مطابق آئی ایم ایف کی جانب سے پرسنل انکم ٹیکس میں اصلاحات سے مراد تنخواہ دار طبقے پر ٹیکس میں اضافہ ہے جس کا آئی ایم ایف پہلے بھی مطالبہ کر چکا ہے اور اگلے نظر ثانی جائزے میں وہ اس پر عمل درآمد کو ممکن بنانے کی کوشش کرے گا۔ آئی ایم ایف نے امکان ظاہر کیا ہے کہ ملک کی معاشی ترقی موجودہ سال میں چار فیصد تک بڑھ سکتی ہے تاہم اس کے ساتھ ملک میں رواں سال مہنگائی میں اضافے کا خدشہ بھی ظاہر کیا گیا ہے۔  آئی ایم ایف کی جانب سے پرسنل انکم ٹیکس بشمول تنخواہ دار پر ٹیکس میں اضافے کو ضروری قرار دینے پر وزیر خزانہ کے ترجمان مزمل اسلم نے مجھے بتایا کہ تنخواہ دار طبقہ پہلے ہی سب سے اوپر کی سطح پر ٹیکس دینے والا طبقہ ہے اور اس پر ٹیکس کی بلند شرح یعنی 35 فیصد تک ہے۔  آئی ایم ایف کی جانب سے پرسنل انکم ٹیکس میں اصلاحات کو ضروری قرار دیا گیا ہے۔ پرسنل انکم ٹیکس پر بات کرتے ہوئے ٹیکس امور کے ماہر ڈاکٹر اکرام الحق نے بی بی سی اردو کو بتایا کہ اس سے مراد تنخواہ دار طبقے پر انکم ٹیکس کی شرح کو بڑھانا ہے۔ آئی ایم ایف کے اعلامیے میں پرسنل انکم ٹیکس میں اصلاحات پر بات کرتے ہوئے معاشی امور کے ماہر ڈاکٹر اشفاق حسن نے کہا کہ آئی ایم ایف جہاں جہاں اصلاحات کی بات کرتا ہے اس کا مطلب ہوتا ہے کہ ٹیکس بڑھانا ہے یا گیس و بجلی کے نرخ بڑھانا ہے۔ آئی ایم ایف پروگرام کو تسلسل سے کور کرنے والے دی نیوز کے صحافی سید مہتاب حیدر نے رابطہ کرنے پر بتایا کہ جو آئی ایم ایف کے اعلامیے میں کہا گیا ہے اس سے مراد یہی ہے کہ انکم ٹیکس کی چھوٹ کو ختم کرنا ہے اور پرسنل ٹیکس کی شرح اور اس کی مختلف سطحوں پر تبدیلی لانا ہے۔  مہتاب نے کہا کہ پاکستان کے لیے آئی ایم ایف پروگرام کا اگلا نظر ثانی جائزہ اپریل میں ہے اور اس کے تحت اگر حکومت تنخواہ دار طبقے پر ٹیکس بڑھائے گی تو اسے یہ کام بجٹ میں کرنا پڑے گا۔ تاہم ان کے خیال میں یہ حکومت شاید ایسا نہ کرے کیونکہ اس سال جون میں پیش ہونے والا بجٹ اس حکومت کا حقیقی معنوں میں آخری بجٹ ہوگا کیونکہ اگلے سال پیش ہونے والے بجٹ کے بعد اس حکومت کو تحلیل ہو جانا ہے۔


Summary: نومبر اور دسمبر کے مہینوں میں اس سکیم کے تحت قرضے فراہم کرنے کے اعداد و شمار بتاتے ہیں کہ یہ قرضے دو مہینوں کے ہدف کے مقابلے میں صرف ڈھائی فیصد تک فراہم کیے گئے ہیں۔ تاہم حکومت نے اس سکیم کے بارے میں فقط دو تین مہینوں میں کامیابی اور اس سے مطلوبہ نتائج نکلنے کی توقعات کو مسترد کیا ہے کیونکہ سکیم تین سال پر محیط ہے۔

لوگ حکومت کے سستے قرضے لے نہیں رہے یا لے پا نہیں رہے؟

افتخار رسول ایک سافٹ وئیر ڈویپلر ہیں اور محدود پیمانے پر سافٹ وئیر ڈویلمپنٹ کا کام کرتے ہیں۔ افتخٓار اپنے کام کو بڑھانا چاہتے ہیں جس کے لیے انھیں سرمائے کی ضرورت ہے۔ یہ سرمایہ انھیں حکومت کی جانب سے بلا سود قرضے کی صورت میں مل سکتا ہے اور وہ یہ قرض حاصل کرنے کے خواہش مند بھی ہیں تاہم افتخار رسول نے ابھی تک اس قرضے کے لیے درخواست نہیں دی۔  تاہم نومبر اور دسمبر کے مہینوں میں اس سکیم کے تحت قرضے فراہم کرنے کے اعداد و شمار بتاتے ہیں کہ یہ دو مہینوں کے ہدف کے مقابلے میں صرف ڈھائی فیصد تک فراہم کیے گئے ہیں۔ اس سکیم کے تحت پانچ لاکھ تک کا قرض بلا سود فراہم کیا جاتا ہے۔ دوسری جانب حکومت کی جانب سے اس سکیم کے بارے میں فقط دو تین مہینوں میں کامیابی اور اس سے مطلوبہ نتائج نکلنے کی توقعات کو مسترد کیا گیا ہے کیونکہ سکیم تین سال پر محیط ہے اور تین سالوں کے اختتام پر اس کی کامیابی یا ناکامی کے بارے میں کوئی حتمی رائے دی جا سکتی ہے۔ وزارت خزانہ کی ویب سائٹ پر دستیاب کامیاب پاکستان پروگرام کے آپریشنل فریم ورک کے مطابق یہ موجودہ حکومت کا فلیگ شپ منصوبہ ہے جس سے معاشرے کے غریب طبقات کو مالی طور پر خود مختار بنانا ہے۔ اس سکیم کے تحت کامیاب کاروبار، کامیاب کسان کٹیگری کے ساتھ مکان خریدنے کی کٹیگری بھی متعارف کرائی گئی ہے۔ کامیاب کاروبار کے لیے تین سال کے لیے پانچ لاکھ روپے اور اسی طرح کامیاب کسان کے ذریعے ڈیڑھ لاکھ کے زرعی قرضے اور دو لاکھ زرعی آلات خریدنے کے لیے دینے کا اعلان کیا گیا ہے۔ اسی طرح مکان خریدنے کے لیے 27 لاکھ تک قرض فراہم کرنے کا اعلان کیا گیا ہے۔ انھوں نے کہا اگر صرف دو مہینوں کے اعداد و شمار کو لیا جائے تو قرض فراہمی حکومت کے اپنے اہداف سے بھی کم ہے۔ شہباز رانا نے بتایا کہ وہ رکاوٹیں جو اس سکیم کے عملد درآمد کے مرحلے میں پیش آرہی ہیں حکومت انھیں دور کرنے میں کامیاب نظر نہیں آتی۔  حکومت کی جانب سے عام غریب افراد کو رعایتی قرضے سے جڑی مشکلات کے بارے میں ایک مقامی بینک کے ڈیجیٹل شعبے میں قرضے کی درخواستوں کے معاملات دیکھنے والے شہاب رضوان نے بتایا کہ سب سے پہلے یہ جاننا ضروری ہے کہ بینکوں کی جانب سے جب حکومتی سکیموں کے تحت قرضے فراہم کیے جاتے ہیں تو اس کے لیے مخصوص بینکنگ پراڈکٹس تیار کی جاتی ہیں جنھیں تیار کرنے میں کچھ عرصہ درکار ہوتا ہے۔ اسی طرح ان پراڈکٹس کی ہینڈلنگ کے لیے افرادی قوت کی ضرورت ہوتی ہے جو بینک فوری طور پر ہائر نہیں کر سکتا۔


’آپ گریجویٹس کو پکوڑے تلنے کو کیوں کہہ رہے ہیں؟‘

انڈیا کی سب سے پسماندہ ترین ریاستوں میں سے ایک میں حالیہ دنوں میں بے روزگاری اور نوکری کے حصول پر شروع ہونے والے فسادات تین دن تک جاری رہے۔ نوجوان کے غصے اور پرتشدد مظاہروں نے انڈیا میں بے روزگاری کے بڑھتے ہوئے بحران کی جانب توجہ دلائی ہے۔ بہت سے افراد کا خیال ہے کہ بہار اور ہمسایہ ریاست اتر پردیش میں اس ہفتے ملازمتوں کے امتحانات کے دوران ہونے والے فسادات حکام کے لیے ایک لمحہ فکریہ ہے۔ کام کرنے والی آبادی میں نوکری کے متلاشی افراد کی تعداد میں کمی آئی ہے: 15-24 سال کی عمر کے صرف 27 فیصد لوگ یا تو کام کر رہے ہیں یا نوکری کی تلاش میں ہیں۔ کوئی شخص جتنا زیادہ تعلیم یافتہ ہوگا، اتنا ہی زیادہ امکان ہے کہ وہ بے روزگار رہیں گے اور کم تنخواہ والی اور معمولی ملازمتیں لینے کے لیے تیار نہیں ہوں گے۔ انڈیا کی افرادی قوت میں 15 سال اور اس سے زیادہ عمر کی خواتین کی شرح، دنیا میں سب سے کم ہے۔ 18 سے 29 سال کی عمر کے نوجوان بے روزگاری کا شکار ہیں۔ لیبر اکانومسٹ رادھیکا کپور کے مطابق چونکہ زیادہ تر نوجوان سکولوں اور کالجوں میں جاتے ہیں، لہذا پڑھے لکھے نوجوانوں میں بے روزگاری کی شرح سب سے زیادہ ہے۔ وہ بتاتی ہیں کہ ’یہ کوئی نیا مسئلہ نہیں ہے اور کافی عرصے سے چلا آ رہا ہے۔‘ انڈیا میں نوجوانوں کے لیے کافی تعداد میں ملازمتیں اور بہتر نوکریاں پیدا نہیں ہو رہیں۔ لیبر سروے سے پتہ چلتا ہے کہ ایک چوتھائی نوجوان گھر بیٹھے ’بغیر معاوضہ خاندانی کام‘ کر رہے ہیں، یا فیملی کو مدد فراہم کرتے ہیں اور ساتھ امتحانات کی تیاری کرتے ہیں۔ بہار جیسے شہروں میں زراعت میں آنے والے بحران نے بھی بے روزگاری کو بڑھایا ہے۔ قابلِ کاشت زمینیں کم ہوتی جا رہی ہیں جس کے ساتھ کاشتکاری غیر منافع بخش ہوتی جا رہی ہے۔ اپنے بچوں کو پرائیویٹ کوچنگ کے لیے شہروں میں بھیجنے کے لیے کاشتکاروں کے خاندان زمینیں بیچ رہے ہیں اور قرض لے رہے ہیں۔ ان میں سے بہت سے ایسے ہیں جن کی پہلی نسل پڑھ لکھ رہی ہے، اور اس بے روزگاری والی معیشت میں وہ وائٹ کالر نوکریوں کے خواہشمند ہیں۔ بنا کسی لیڈر اور قیادت کے اس ہفتے ہونے والے ہنگامے یہ بھی ظاہر کرتے ہیں کہ انڈیا کی سیاسی جماعتیں کس طرح ملازمتوں کے بحران سے نمٹنے میں ناکام ہو رہی ہیں۔ بہار کے مشتعل طلبا کا کہنا ہے کہ سوشل میڈیا پر ان کے احتجاج پر کسی نے توجہ نہیں دی جس کے بعد وہ سڑکوں پر نکلنے پر مجبور ہوئے۔ ایمرجنسی کے شروع کے دنوں میں کیے گئے ایک سروے سے پتہ چلتا ہے کہ 18-24 کی عمر کے تقریباً 24 فیصد نوجوان بے روزگار تھے۔ اور اس کے بعد اب سب سے بڑا احتجاج  بہار میں ہوا ہے۔


ٹیکس مراعات کے خاتمے سے گاڑیوں کی قیمتوں میں کتنا اضافہ ہوا اور آگے کیا ہوگا؟

محمد اسامہ بھی ایک نجی کمپنی میں کام کرتے ہیں اور ان کا ارادہ بینک سے قرض لے کر گاڑی خریدنے کا ہے۔ اسامہ نے بتایا کہ فی الحال ان کا گاڑی لینے کا خواب پورا نہیں ہو پا رہا کیونکہ پہلے تو ملک میں شرح سود میں اضافے کر کے بینکوں سے گاڑی لینے کو مہنگا کر دیا گیا ہے اور اب منی بجٹ میں گاڑیوں کی قیمتوں میں اضافہ کی وجہ سے انھوں نے گاڑی خریدنے کا ارادہ ملتوی کر دیا ہے۔ تاہم ملک میں ڈالر کی بڑھتی ہوئی قیمت کی وجہ سے درآمدی خام مال کی لاگت میں اضافے پر گذشتہ سال کے اختتامی مہینوں میں گاڑیوں کی قیمتوں میں اضافہ کیا گیا تو اس موجودہ حکومت کی جانب سے آئی ایم ایف کی شرائط پورا کرنے کے لیے منی بجٹ میں جہاں بہت سارے شعبوں میں ٹیکس کی چھوٹ کو ختم کیا گیا تو اس کے ساتھ گاڑیوں پر دی گئی ٹیکس مراعات کو بھی واپس لے لیا گیا۔ ملک میں گاڑیوں کے شعبے سے وابستہ افراد اور ماہرین حکومت کی پالیسی میں تسلسل کی کمی کو تنقید کا نشانہ بناتے ہوئے کہتے ہیں کہ صرف چھ ماہ میں اگر حکومت کی جانب سے دی جانے والی ٹیکس مراعات کو واپس لینا تھا تو اسے یہ اقدام بجٹ میں نہیں لینا چاہیے تھا۔ پاکستان میں گاڑیوں پر ٹیکس کی شرح کو وفاقی بجٹ میں گھٹانے اور منی بجٹ میں دوبارہ اضافے کی وجہ گاڑیوں کی قیمتوں میں جو تھوڑی بہت کمی اور اضافہ ہوا اس کے بارے میں انجینیئرنگ ڈویلپمنٹ بورڈ کے ہیڈ آف پالیسی اور ترجمان عاصم ایاز نے بی بی سی اردو سے بات کرتے ہوئے کہا کہ اگر گاڑیوں کے شعبے کو وفاقی بجٹ میں ٹیکس کے سلسلے میں مراعات دی گئی تھیں تو اسے چھ مہینے میں واپس نہیں لینا چاہیے۔ انھوں نے کہا کہ ٹیکس مراعات کی پالیسی کو کچھ عرصہ چلتے رہنا چاہیے تھا تاہم اب حکومت نے ٹیکس میں چھوٹ یا دی گئی کمی کو واپس لیا ہے تو اس کے بارے میں بھی جائزہ لینا چاہیے کہ پاکستان میں آٹو سیکٹر پر ٹیکس کی شرح کتنی ہے اور دنیا میں اس کی شرح کتنی ہے۔ عاصم کا کہنا ہے کہ 'ہمارے ٹارگٹ کے مطابق ملک میں سالانہ پانچ لاکھ گاڑیوں کی پیداوار ہونی چاہیے۔ تاہم چھ مہینے میں گاڑیوں کی پیداوار ڈیڑھ لاکھ تک رہی ہے اور اگر اس حساب سے دیکھا جائے تو یہ پورے سال میں پیداوار تین لاکھ گاڑیوں تک محدود رہے گی جس کے لیے سوچنا چاہیے کہ کیا ٹیکس کی بلند شرح تو گروتھ میں رکاوٹ تو نہیں ڈال رہی۔' آٹو شعبے کے ماہر مشہود علی خان نے بی بی سی اردو سے بات کرتے ہوئے کہا کہ منی بجٹ میں فیڈرل ایکسائز ڈیوٹی اور سیلز ٹیکس کی شرح کو بڑھانے کا اثر 2022 کی دوسری اور تیسری سہ ماہی میں نظر آ سکتا ہے کیونکہ گاڑیوں کی بکنگ دو تین ماہ پہلے ہوتی ہے۔


Summary: ایک کروڑ نوکریوں سے لے کر معاشی خوشحالی کے جو دعوے تحریکِ انصاف ک رہنماؤں نے کیے تھے، آج تقریباً ساڑھے تین سال بعد ملک میں شرحِ بیروزگاری پر نظر ڈالیں تو صورتحال ان وعدوں سے یکسر مختلف نظر آتی ہے۔ سوشل میڈیا سے لے کر ٹاک شوز تک، اکثر لوگ یہی سوال کرتے نظر آتے ہیں کہ حکومت میں آنے سے قبل نوکریاں دینے اور کاروبار کے مواقع فراہم کرنے کے جو وعدے کیے گئے ان کا کیا بنا؟

عمران خان کے ’ایک کروڑ نوکریوں‘ کے وعدے کا کیا بنا؟

پاکستان کے وزیِراعظم عمران خان نے حکومت میں آنے سے قبل متعدد مرتبہ جلسوں سے خطاب کرتے ہوئے یہ دعویٰ کیا تھا کہ ’تحریکِ انصاف کے حکومت میں آنے کے بعد پاکستان وہ ملک بنے گا جہاں غریب ملکوں سے لوگ نوکریاں ڈھونڈنے آیا کریں گے۔ اور پاکستانی سفارت خانوں کے باہر ویزا لینے والوں کی قطاریں لگی ہوں گی۔‘ ایک کروڑ نوکریوں سے لے کر معاشی خوشحالی کے جو دعوے تحریکِ انصاف ک رہنماؤں نے کیے تھے، آج تقریباً ساڑھے تین سال بعد ملک میں شرحِ بیروزگاری پر نظر ڈالیں تو صورتحال ان وعدوں سے یکسر مختلف نظر آتی ہے۔ اسی طرح 5 اکتوبر 2021 کو پریس کانفرنس سے خطاب کرتے ہوئے وزیِر اطلاعات فواد چوہدری کا بھی کچھ ایسا ہی کہنا تھا کہ ’تین سالوں میں بات ایک کروڑ نوکریوں سے بہت آگے جا چکی ہے۔‘ اور انھوں نے دعویٰ کیا تھا کہ تقریباً ساڑھے 16 لاکھ لوگ نوکریوں کے لیے باہر گئے ہیں۔ پاکستان تحریکِ انصاف کی حکومت تربیت یافتہ افراد کو ملک میں نوکریاں اور روزگار کے مواقع دینے کے برعکس بیرونِ ملک بھجوانے پر زور دیتی اور حکومت میں آنے سے قبل کیے گئے وعدے پورے کرنے میں کچھ خاص کامیابی نہیں حاصل کر پائی ہے۔ سوشل میڈیا سے لے کر ٹاک شوز تک، اکثر لوگ یہی سوال کرتے نظر آتے ہیں کہ حکومت میں آنے سے قبل نوکریاں دینے اور کاروبار کے مواقع فراہم کرنے کے جو وعدے کیے گئے ان کا کیا بنا؟ وہ بتاتے ہیں کہ انھوں نے وزیرِ اعظم عمران خان سے کہا تھا کہ ’اگر آپ آئی ایم ایف کے پروگرام میں جائیں گے تو ایک کروڑ نوکریوں کا جو وعدہ آپ نے قوم سے کیا ہے وہ پورا ہونا تو دور کی بات، جو ابھی نوکری پیشہ ہیں ان کی نوکریاں ہی بچ جائیں تو بڑی بات ہو گی۔‘ بی بی سی سے بات کرتے ہوئے ان کا کہنا ہے کہ ’ملک کا روزگار معاشی ترقی سے جڑا ہوتا ہے اور اگر ایک طویل عرصے بعد ملکی معیشیت پانچ فیصد کی شرحِ نمو پر بڑھ رہی ہے تو اس کا مطلب یہ ہے کہ ملک میں نوکریاں پیدا ہو رہی ہیں، بے روزگاری میں کمی آ رہی ہے اور غربت کی شرح میں بھی کمی آئی ہے۔‘ فواد چوہدری کی ٹویٹ کے بعد سوشل میڈیا پر کئی افراد نے ان پر تنقید کرتے ہوئے کہا کہ ’ملک میں نوکریاں نہیں ہیں اور مجبوری کی غرض سے بیرونِ ملک جانے والوں کا کریڈٹ بھی حکومت خود لینے کی کوشش کر رہی ہے۔‘


Summary: کھانے پینے کی اشیا خریدنے سے لے کر ہمارے گھروں کو گرم رکھنے تک، نہ صرف برطانیہ بلکہ دنیا بھر میں زندگی گزارنے کی ہر چیز تیزی سے مہنگی ہو رہی ہے۔

دنیا بھر میں بڑھتی مہنگائی کی وجوہات کیا ہیں؟

کھانے پینے کی اشیا سے لے کر ہمارے گھروں کو گرم رکھنے کے لیے ایندھن تک، نہ صرف برطانیہ بلکہ دنیا بھر میں زندگی گزارنے کی ہر چیز تیزی سے مہنگی ہو رہی ہے۔  کووڈ کے آغاز پر تیل کی قیمتوں میں کمی واقع ہوئی تھی، لیکن اس کے بعد سے مانگ میں تیزی آئی ہے اور قیمت سات سال کی بلند ترین سطح پر پہنچ گئی ہے۔ گیس کی قیمتوں میں بھی اضافہ ہوا ہے، گھروں کو گرم رکھنے کا بل بھی بہت زیادہ آ رہا ہے۔ ایشیا میں بہت سے صنعتکاروں کو کووڈ پابندیوں کی وجہ سے کاروبار بند کرنا پڑا اور اب وہ بڑھتی مانگ کو پورا کرنے کی کوششیں کر رہے ہیں۔ اس کے نتیجے میں پلاسٹک، کنکریٹ اور سٹیل جیسے مواد کی قلت ہوئی، جس سے قیمتیں بڑھ گئیں۔ 2021 میں برطانیہ میں لکڑی کی قیمت معمول سے 80 فیصد زیادہ ہے اور امریکہ میں یہ قیمت دگنی ہو چکی ہے۔ اس کے ساتھ ہی فضائی ذرائع سے سامان بھیجنے کی فیس میں بھی اضافہ ہوا ہے اور یورپ میں لاری ڈرائیوروں کی کمی نے بھی حالات کو مزید خراب کر دیا ہے۔ جس کی وجہ سے کمپنیاں ملازمین کو متوجہ کرنے اور نوکری پر برقرار رکھنے کے لیے اجرت بڑھا رہی ہیں یا نوکری جوائن کرنے کے لیے سائن اپ بونس کی پیشکش کرنے پر مجبور ہیں۔ میک ڈانلڈ اور ایمیزون جیسی کمپنیاں 200 سے 1000 ڈالر تک کے ہائرنگ بونس کی پیشکش کر رہی ہیں۔ دنیا کے کئی حصوں میں موسم کی شدت نے بھی افراط زر میں اضافہ کیا ہے۔ خلیج میکسیکو سے گزرنے والے سمندری طوفان آئیڈا اور نکولس سے تیل کی عالمی سپلائی متاثر ہوئی اور امریکہ میں تیل کے بنیادی انفراسٹرکچر کو نقصان پہنچا۔ کافی کی قیمت میں بھی اضافہ ہوا جس کی وجہ برازیل میں صدی کی تقریباً شدید ترین خشک سالی کے بعد وہاں فصل کی پیداوار میں کمی ہے۔ یاد رہے برازیل دنیا میں کافی برآمد کرنے والا سب سے بڑا ملک ہے۔  زیادہ مہنگی درآمدات بھی قیمتوں میں اضافے کا باعث بن رہی ہیں۔ بریگزٹ کے بعد کے نئے تجارتی قوانین کے باعث سنہ 2021 کی پہلی ششماہی میں یورپی یونین سے برطانیہ درآمدات میں تقریباً ایک چوتھائی تک کمی آئی ہے۔ چینی ٹیلی کام کمپنی ہواوے نے گذشتہ سال کہا تھا کہ 2019 میں امریکہ کی جانب سے کمپنی پر لگائی گئی پابندیاں امریکی سپلائرز اور عالمی صارفین کو متاثر کر رہی ہیں۔ دنیا بھر کی حکومتوں نے وبا کے آغاز میں کاروباروں کو کورونا وائرس کے اثرات سے نمٹنے میں جو مدد اور تعاون فراہم کیا تھا، اسے ختم کیا جا رہا ہے۔ وبائی مرض کے دوران پوری دنیا میں اخراجات اور قرض لینے میں اضافہ ہوا۔ اس کی وجہ سے ٹیکس میں اضافہ ہوا جس نے روزمرہ زندگی کے اخراجات کم کرنے میں اہم کردار ادا کیا، لیکن زیادہ تر لوگوں کی اجرت میں کوئی تبدیلی نہیں ہوئی۔


اگر معیشت کی شرح نمو اتنی اچھی ہے، تو اس کا اثر عام لوگوں کی جیب پر کیوں نہیں پڑ رہا؟

تاہم مجموعی پیداوار کی اچھی شرح نمو اور بہتر فی کس آمدن کے اعداد و شمار کے باوجود کیا وجہ ہے کہ پاکستان میں عام عوام کی جیب پر اس کا اثر دیکھنے میں نہیں آ رہا۔ اس حوالے سے معاشی ماہرین سے بات کر کے یہ جاننے کی کوشش کی گئی ہے کہ معیشت کی شرح نمو میں اضافے کا فائدہ عام آدمی کو کیوں نہیں ہو رہا، اور بڑھتی مہنگائی کا اس میں کیا کردار ہے؟ ڈاکٹر عاسمہ بھی اس بات سے اتفاق کرتی ہیں کہ جی ڈی پی کا تعین کیسے کیا جاتا ہے دراصل یہ بہت اہم ہے۔ وہ کہتی ہیں کہ ’معیشت کی شرح نمو کا ایک بڑا حصہ پبلک سیکٹر کی جانب سے کی گئی سرمایہ کاری دکھاتا ہے جن میں روڈ بنانا، ڈیم بنانا وغیرہ شامل ہوتے ہیں، اس میں صرف اشیا اور سروسز کی پیداوار ہی شامل نہیں ہوتی۔ یہی وجہ ہے کہ اس میں اضافے کا خاطر خواہ اثر عام آدمی پر نہیں پڑتا۔‘ ڈاکٹر دانش کے مطابق جب معیشت کی شرح نمو زیادہ ہوتی ہے تو اس سے مہنگائی میں اضافہ ضرور دیکھنے میں آتا ہے۔ عام طور پر اس کا مطلب یہ ہوتا ہے کہ جب شرح نمو زیادہ ہوتی ہے تو لوگوں کی تنخواہوں میں اضافہ ہوتا ہے، اور جب ایسا ہوتا ہے تو ان کی قوتِ خرید بھی بڑھتی ہے اور جب یہ ہوتا ہے، تو اشیا اور سروسز کی ڈیمانڈ بھی بڑھتی ہے اور جب ڈیمانڈ سپلائی کے اعتبار سے زیادہ ہو، تو قیمتوں میں اضافہ ہوتا ہے۔ اسے ڈیمانڈ پُل انفلیشن، یعنی ڈیمانڈ بڑھنے کے باعث مہنگائی میں اضافہ کہا جاتا ہے۔ وہ مزید کہتے ہیں کہ ’پاکستان میں ہم یہ دیکھ رہے ہیں کہ بیروزگاری میں بھی اضافہ ہو رہا ہے اور لوگوں کی آمدن میں بھی خاطر خواہ اضافہ دیکھنے میں نہیں آ رہا۔ اس لیے میرے نزدیک موجودہ مہنگائی کو ’ڈیمانڈ پل انفلیشن‘ کی بجائے ’کاسٹ پش انفلیشن‘ کہنا بہتر ہو گا یعنی بزنس قیمتیں بڑھا رہے ہیں، جو ممکنہ طور ان کی جانب سے بنائی گئی اشیا کی پیداوار استعمال ہونے والی اشیا کی قیمتوں میں اضافے کی وجہ سے ہو سکتا ہے۔‘ ڈاکٹر عاسمہ کا کہنا تھا کہ مہنگائی کی ایک وجہ لاک ڈاؤن کا خاتمہ اور معیشت کے مکمل طور پر دوبارہ کھلنے کے بعد کھپت میں اضافہ بھی ہے۔ وہ کہتی ہیں کہ ’اشیا خوردونوش کے علاوہ دیگر اشیا بھی شامل ہیں اور پروڈکشن سیکٹر فی الحال سست کام کر رہا ہے اس لیے ڈیمانڈ میں اضافہ دیکھنے میں آ رہا ہے اور قیمتوں میں بھی اضافہ ہو رہا ہے۔‘


Summary: قزاقستان کے حکام پر الزام ہے کہ امن بحال کرنے کے لیے انھوں نے اپنی طاقت کے استعمال میں تجاوز کیا۔ سرکاری اعداد و شمار کے مطابق اس دوران 225 افراد ہلاک اور متعدد زخمی ہوئے۔ حکام کے مطابق ان ہنگاموں کے بعد تقریباً 1000 افراد کو حراست میں لیا گیا ہے۔

’اگر تم نے دوبارہ احتجاج کیا، تو ہم تمھیں مار ڈالیں گے‘

فوجی لباس میں ملبوس، مسلح آدمیوں نے تمام وارڈ چیک کیے، وہ چیخ رہے تھے کہ وہ شورش (جس میں بہت سے لوگ ہلاک ہوئے) کے دوران زخمی ہونے والے افراد کو ڈھونڈ رہے ہیں۔  ایصل جو کشیدگی کے دوران گولی لگنے کے بعد قزاقستان کے سب سے بڑے شہر الماتی کے ایک ہسپتال میں زیرِعلاج تھیں، اس وقت کو یاد کرتے ہوئے بتاتی ہیں: ان میں ایک چیخا ’اگر تم لوگ احتجاج کرنے کے لیے دوبارہ باہر نکلے تو ہم تمھیں مار ڈالیں گے۔‘ حکام پر الزام ہے کہ امن بحال کرنے کے لیے انھوں نے اپنی طاقت کے استعمال میں تجاوز کیا۔ سرکاری اعداد و شمار کے مطابق اس دوران 225 افراد ہلاک اور متعدد زخمی ہوئے۔ حکام کے مطابق ان ہنگاموں کے بعد تقریباً 1000 افراد کو حراست میں لیا گیا ہے۔ مراتبیک ییسنگازی کے وکیل نے بی بی سی کو بتایا کہ دورانِ حراست انھیں مارا پیٹا گیا ہے اور تصاویر میں ان کی ٹانگ پر کئی زخم دیکھے جا سکتے ہیں قزاقستان کے پراسیکیوٹر جنرل نے تقریباً 700 افراد پر فوجداری مقدمات دائر کیے ہیں۔ ان میں سے کچھ افراد پر دہشت گردی، قتل اور حکومت کا تختہ الٹنے جیسے الزامات شامل ہیں۔  حتیٰ کہ فیس بک پر احتجاج کی حمایت میں پوسٹ کرنے والوں کو بھی حراست میں لیا جا رہا ہے۔ انسانی حقوق کے کارکنان کا کہنا ہے کہ انھیں مار پیٹ اور تشدد کا نشانہ بنایا جاتا ہے۔  الماتی کے مرکزی سکوائر میں ہونے والے مظاہرے میں حصہ لینے والے ایک کارکن، مراتبیک ییسنگازی پر ہنگامہ آرائی میں حصہ لینے کا الزام ہے۔ ان کے وکیل نے بی بی سی کو بتایا کہ دورانِ حراست انھیں مارا پیٹا گیا ہے اور تصاویر میں ان کی ٹانگ پر کئی زخم دیکھے جا سکتے ہیں۔ الماتی پولیس ڈیپارٹمنٹ کے سلطنت عزیر بیک نے بی بی سی کو بتایا کہ جن لوگوں نے ہنگامہ آرائی میں حصہ نہیں لیا انھیں ’پریشان ہونے کی کوئی ضرورت نہیں‘۔ انھوں نے مزید کہا کہ حقائق منظرِعام پر آنے کے بعد ان افراد کو رہا کر دیا جائے گا۔ انھیں ایک ٹرک میں ڈال کر ہسپتال تک لیجایا گیا۔ ’مجھے یاد ہے کہ اس ٹرک کے اندر اور بہت سے لوگ موجود تھے۔ میں درد سے کراہ رہی تھی۔ کئی لوگ میری زخمی ٹانگ کے اوپر تھے۔ ان میں سے کچھ کی سانس نہیں چل رہی تھی۔‘ مظاہرے میں شامل سلطلنت خمزینہ اس وقت کو یاد کرتے ہوئے بتاتی ہیں ’ہم آزادی کی یادگار کے قریب تھے۔ لوگوں نے قزاقستان کا جھنڈا اٹھا رکھا تھا۔ سب قطار میں کھڑے ہوئے اور اپنے ہاتھ ہوا میں لہرا کر دکھایا کہ وہ غیر مسلح ہیں۔‘ دوسری جانب قزاقستان کی حکومت نے شورش کا الزام بین الاقوامی روابط رکھنے والے ’دہشت گردوں ‘ پر عائد کیا ہے تاہم اس انھوں نے اس الزام کے کوئی ثبوت فراہم نہیں کیے۔


کیا پاکستان میں ڈالر کی قیمت 200 روپے تک جا سکتی ہے؟

پاکستان میں کرنسی کے تبادلے کے شعبے میں کام کرنے والی ایکسچینج کمپنیوں پر حکومت کی جانب سے ودہولڈنگ ٹیکس عائد کرنے اور اس کے تحت نوٹسز کے اجرا پر رد عمل میں ایکسچینج کمپنیوں کا کہنا ہے کہ اس اقدام سے ملک میں ڈالر کی قیمت 200 روپے کی حد سے تجاوز کر سکتی ہے تاہم معاشی ماہرین اور حکومت ان خدشات کو مسترد کرتے ہیں۔  پاکستان اور آئی ایم ایف کے درمیان معطل شدہ پروگرام کی بحالی اور ایک ارب ڈالر کی قسط وصولی کے لیے حکومت نے حال ہی میں منی بجٹ بھی پاس کروایا تھا تاکہ آئی ایم ایف سے ایک ارب ڈالر وصول کرنے کے بعد دوسرے بین الاقوامی مالیاتی اداروں کی جانب سے پاکستان کو فنڈنگ جاری ہو سکے جو ملک کی بیرونی ادائیگیوں کے توازن کو بہتر بنانے گی اور ایکسچینج ریٹ پر اس کا مثبت اثر پڑے گا۔ ایکسچینج کمپنیز ایسوسی ایشن آف پاکستان کے چیئرمین ملک بوستان نے رابطہ کرنے پر بتایا کہ حکومت کی جانب سے ایکسچینج کمپنیوں پر جو 16 فیصد ودہولڈنگ ٹیکس لگایا گیا ہے یہ اصل میں سنہ 2014 میں نافذ کیا گیا تھا تاہم سنہ 2016 میں اس ٹیکس کو واپس لے لیا گیا تھا۔  اُنھوں نے کہا کہ پچھلے پانچ سال سے یہ ٹیکس نافذ العمل نہیں تھا مگر اب حکومت کی جانب سے اچانک اس کو لاگو کر دیا گیا ہے اور اس کے تحت فیڈرل بورڈ آف ریونیو کی جانب سے نوٹسز جاری کیے گئے ہیں جن میں ایک ارب روپے تک اس ٹیکس کے تحت حکومت کو جمع کروانے کا کہا گیا پے۔  اُنھوں نے کہا کہ اس ٹیکس کے نفاذ اور اس کے تحت نوٹسز پر ایکسچینج کمپنیوں میں تشویش کی لہر دوڑ گئی ہے کہ اچانک سے حکومت نے اس ٹیکس کو نافذ کر دیا ہے جو سنہ 2016 میں واپس لے لیا گیا تھا۔   اُنھوں نے کہا کہ ایکسچینج کمپنیوں کی جانب سے یہ تخمینہ لگایا گیا ہے، اس کے تحت 180 روپے کا ڈالر اگر اوپن مارکیٹ میں ہے اور 16 فیصد کے حساب سے وہ صارفین سے ٹیکس وصول کریں گے تو اس کا مجموعی اثر 200 روپے تک پہنچ جاتا ہے۔ اُنھوں نے کہا کہ ایف بی آر چاہتا ہے کہ پوائنٹ آف سیل کے ذریعے جو بھی ٹرانزیکشن ہے وہ ریکارڈ کا حصہ بنے اور اس پر ٹیکس دیا جائے تاہم ڈالر کی قیمت اس وجہ سے نہیں بڑھ سکتی کیونکہ اوپن مارکیٹ میں بہت تھوڑا کام ہوتا ہے اور ڈالر کی 90 فیصد سے زائد ضرورت انٹر بینک پوری کرتا ہے۔ ایکسچینج کمپنیوں کی تنظیم کے سربراہ ملک بوستان نے کہا کہ جب ٹیکس لگایا جائے گا تو اس کا بوجھ صارفین کو منتقل ہو گا۔ اُنھوں نے کہا کہ 16 فیصد اضافی ٹیکس جب صارفین کو منتقل ہو گا تو اس کا تقریباً 20 روپے اضافی بوجھ صارفین کو ادا کرنا پڑے گا یعنی اس وقت اوپن مارکیٹ میں ڈالر کی قیمت 180 روپے کے لگ بھگ ہے تو ٹیکس کے اضافی 20 روپے سے ایک ڈالر 200 روپے میں پڑے گا۔